title: 2005/476/EK: Απόφαση του Συμβουλίου, της 21ης Ιουνίου 2005, για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής σχετικά με τη μέθοδο υπολογισμού των δασμών που επιβάλλονται στο αποφλοιωμένο ρύζι και για την τροποποίηση των αποφάσεων 2004/617/ΕΚ, 2004/618/ΕΚ και 2004/619/ΕΚ

text:
               1.7.2005

               EL

               Επίσημη Εφημερίδα της Ευρωπαϊκής Ένωσης

               L 170/67

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 21ης Ιουνίου 2005
   για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής σχετικά με τη μέθοδο υπολογισμού των δασμών που επιβάλλονται στο αποφλοιωμένο ρύζι και για την τροποποίηση των αποφάσεων 2004/617/ΕΚ, 2004/618/ΕΚ και 2004/619/ΕΚ
   (2005/476/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300, παράγραφος 2, πρώτο εδάφιο, πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 26 Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις δυνάμει του άρθρου XXVIII της ΓΣΔΕ 1994, με σκοπό την τροποποίηση ορισμένων παραχωρήσεων για το ρύζι. Ακολούθως, στις 2 Ιουλίου 2003, η Ευρωπαϊκή Κοινότητα κοινοποίησε στον ΠΟΕ την πρόθεσή της να τροποποιήσει ορισμένες παραχωρήσεις στον πίνακα CXL της ΕΚ.

               (2)

               Η Επιτροπή διεξήγαγε τις διαπραγματεύσεις σε διαβούλευση με την επιτροπή που συστάθηκε βάσει του άρθρου 133 της συνθήκης και στο πλαίσιο των διαπραγματευτικών οδηγιών που εκδόθηκαν από το Συμβούλιο.

               (3)

               Η Επιτροπή διαπραγματεύτηκε με τις Ηνωμένες Πολιτείες της Αμερικής που έχουν συμφέρον κύριου προμηθευτή όσον αφορά τα προϊόντα του κωδικού ΕΣ 1006 20 (αποφλοιωμένο ρύζι) και συμφέρον ουσιαστικού προμηθευτή όσον αφορά τα προϊόντα του κωδικού ΕΣ 1006 30 (λευκασμένο ρύζι), με την Ταϊλάνδη που έχει συμφέρον κύριου προμηθευτή όσον αφορά τα προϊόντα του κωδικού ΕΣ 1006 30 (λευκασμένο ρύζι) και συμφέρον ουσιαστικού προμηθευτή όσον αφορά τα προϊόντα του κωδικού ΕΣ 1006 20 (αποφλοιωμένο ρύζι), καθώς και με την Ινδία και το Πακιστάν που έχουν, καθένα εξ αυτών, συμφέροντα ουσιαστικών προμηθευτών όσον αφορά τα προϊόντα του κωδικού ΕΣ 1006 20 (αποφλοιωμένο ρύζι).

               (4)

               Οι συμφωνίες με την Ινδία και το Πακιστάν εγκρίθηκαν εξ ονόματος της Κοινότητας με την απόφαση 2004/617/ΕΚ (1) του Συμβουλίου και την απόφαση 2004/618/ΕΚ (2) του Συμβουλίου, αντιστοίχως. Η απόφαση 2004/619/ΕΚ (3) του Συμβουλίου καθόρισε νέο ύψος δασμού για το αποφλοιωμένο ρύζι (κωδικός ΣΟ 1006 20) και το λευκασμένο ρύζι (κωδικός ΣΟ 1006 30).

               (5)

               Η Επιτροπή διαπραγματεύθηκε επιτυχώς συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, η οποία, ως εκ τούτου, θα πρέπει να εγκριθεί.

               (6)

               Για να διασφαλισθεί ότι η συμφωνία δύναται να εφαρμοσθεί πλήρως από την 1η Μαρτίου 2005 και εν αναμονή της τροποποίησης του κανονισμού (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (4), θα πρέπει να εξουσιοδοτηθεί η Επιτροπή για τη θέσπιση προσωρινών παρεκκλίσεων από τον εν λόγω κανονισμό και την έκδοση εκτελεστικών μέτρων.

               (7)

               Για τον ίδιο λόγο, οι αντίστοιχες παρεκκλίσεις που προβλέπονται στις αποφάσεις 2004/617/ΕΚ, 2004/618/ΕΚ και 2004/619/ΕΚ, θα πρέπει επίσης να παραταθούν έως τις 30 Ιουνίου 2006.

               (8)

               Για λόγους ασφάλειας δικαίου, ενδείκνυται επίσης να διευκρινισθεί στις αποφάσεις 2004/617/ΕΚ και 2004/618/ΕΚ ότι η εξουσιοδότηση που παρέχεται στην Επιτροπή να θεσπίσει προσωρινές παρεκκλίσεις από τον κανονισμό (ΕΚ) αριθ. 1785/2003 για την εφαρμογή των σχετικών συμφωνιών, περιλαμβάνει επίσης την εξουσιοδότηση θέσπισης λεπτομερών εκτελεστικών μέτρων.

               (9)

               Τα μέτρα που είναι αναγκαία για την εφαρμογή της παρούσας απόφασης θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (5),

         ΑΠΟΦΑΣΙΖΕΙ:
   Άρθρο 1
   Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής σχετικά με τη μέθοδο υπολογισμού των δασμών που επιβάλλονται στο αποφλοιωμένο ρύζι εγκρίνεται εξ ονόματος της Κοινότητας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   1.   Στο βαθμό που είναι αναγκαίο ώστε να καταστεί δυνατή η πλήρης εφαρμογή της παρούσας συμφωνίας από την 1η Μαρτίου 2005, η Επιτροπή δύναται να παρεκκλίνει από τον κανονισμό (ΕΚ) αριθ. 1785/2003, σύμφωνα με τη διαδικασία που αναφέρεται στο άρθρο 6, παράγραφος 2 της παρούσας απόφασης, έως ότου τροποποιηθεί ο εν λόγω κανονισμός, το αργότερο όμως έως τις 30 Ιουνίου 2006.
   2.   Η Επιτροπή εκδίδει τους λεπτομερείς κανόνες για την εφαρμογή της συμφωνίας σύμφωνα με τη διαδικασία που αναφέρεται στο άρθρο 6, παράγραφος 2 της παρούσας απόφασης.
   Άρθρο 3
   Το άρθρο 2 της απόφασης 2004/617/ΕΚ αντικαθίσταται από το ακόλουθο κείμενο:

      «Άρθρο 2
      1.   Στο βαθμό που είναι αναγκαίο ώστε να καταστεί δυνατή η πλήρης εφαρμογή της παρούσας συμφωνίας έως την 1η Σεπτεμβρίου 2004, η Επιτροπή δύναται να παρεκκλίνει από τον κανονισμό (ΕΚ) αριθ. 1785/2003, σύμφωνα με τη διαδικασία που αναφέρεται στο άρθρο 3, παράγραφος 2 της παρούσας απόφασης, έως ότου τροποποιηθεί ο εν λόγω κανονισμός, το αργότερο όμως έως τις 30 Ιουνίου 2006.
      2.   Η Επιτροπή εκδίδει τους λεπτομερείς κανόνες για την εφαρμογή της συμφωνίας σύμφωνα με τη διαδικασία που αναφέρεται στο άρθρο 3, παράγραφος 2 της παρούσας απόφασης.».

   Άρθρο 4
   Το άρθρο 2 της απόφασης 2004/618/ΕΚ αντικαθίσταται από το ακόλουθο κείμενο:

      «Άρθρο 2
      1.   Στο βαθμό που είναι αναγκαίο ώστε να καταστεί δυνατή η πλήρης εφαρμογή της παρούσας συμφωνίας έως την 1η Σεπτεμβρίου 2004, η Επιτροπή δύναται να παρεκκλίνει από τον κανονισμό (ΕΚ) αριθ. 1785/2003, σύμφωνα με τη διαδικασία που αναφέρεται στο άρθρο 3, παράγραφος 2 της παρούσας απόφασης, έως ότου τροποποιηθεί ο εν λόγω κανονισμός, το αργότερο όμως έως τις 30 Ιουνίου 2006.
      2.   Η Επιτροπή εκδίδει τους λεπτομερείς κανόνες για την εφαρμογή της συμφωνίας σύμφωνα με τη διαδικασία που αναφέρεται στο άρθρο 3, παράγραφος 2 της παρούσας απόφασης.».

   Άρθρο 5
   Στο άρθρο 2 της απόφασης 2004/619/ΕΚ, η ημερομηνία «30 Ιουνίου 2005» αντικαθίσταται από την ημερομηνία «30 Ιουνίου 2006».
   Άρθρο 6
   1.   Η Επιτροπή επικουρείται από την επιτροπή διαχείρισης σιτηρών, η οποία συστάθηκε βάσει του άρθρου 25 του κανονισμού (ΕΚ) αριθ. 1784/2003. (6)

   2.   Οσάκις γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.
   Το χρονικό διάστημα που προβλέπεται στο άρθρο 4, παράγραφος 3 της απόφασης 1999/468/ΕΚ ορίζεται σε ένα μήνα.
   3.   Η επιτροπή θεσπίζει τον εσωτερικό κανονισμό της.
   Άρθρο 7
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα (7).

      Λουξεμβούργο, 21 Ιουνίου 2005.

            Για το Συμβούλιο

            Ο πρόεδρος

         F. BODEN

      (1)  ΕΕ L 279 της 28.8.2004, σ. 17.

      (2)  ΕΕ L 279 της 28.8.2004, σ. 23.

      (3)  ΕΕ L 279 της 28.8.2004, σ. 29.

      (4)  ΕΕ L 270 της 21.10.2003, σ. 96.

      (5)  ΕΕ L 184 της 17.7.1999, σ. 23.

      (6)  ΕΕ L 270 της 21.10.2003, σ. 78.

      (7)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης μερίμνη της Γενικής Γραμματείας του Συμβουλίου.
   ΜΕΤΑΦΡΑΣΗ
   ΣΥΜΦΩΝΊΑ ΥΠΌ ΜΟΡΦΉΝ ΑΝΤΑΛΛΑΓΉΣ ΕΠΙΣΤΟΛΏΝ
   μεταξύ της Ευρωπαϊκής Κοινότητας και των Ηνωμένων Πολιτειών της Αμερικής σχετικά με τη μέθοδο υπολογισμού των δασμών που επιβάλλονται στο αποφλοιωμένο ρύζι
   Αξιότιμε κύριε,
   Μετά τις διαπραγματεύσεις μεταξύ της Ευρωπαϊκής Κοινότητας (ΕΚ) και των Ηνωμένων Πολιτειών της Αμερικής, η ΕΚ συμφωνεί σχετικά με τα ακόλουθα συμπεράσματα.
   Ύψος δασμού που επιβάλλεται σε ορισμένες ποικιλίες αποφλοιωμένου ρυζιού (κωδικός ΣΟ 1006 20)
   1.   Η ΕΚ επιβάλλει σε ορισμένες ποικιλίες αποφλοιωμένου ρυζιού το ύψος δασμού που προβλέπεται στις παραγράφους 2 έως 7.
   2.   Ετήσιο επίπεδο αναφοράς εισαγωγών

               α)

               Πρώτη περίοδος εμπορίας: κατά την πρώτη περίοδο εμπορίας στο πλαίσιο του πεδίου εφαρμογής της παρούσας συμφωνίας (1 Σεπτεμβρίου 2004 έως 31 Αυγούστου 2005), το ετήσιο επίπεδο αναφοράς εισαγωγών υπολογίζεται ως ο μέσος όγκος των συνολικών εισαγωγών αποφλοιωμένου ρυζιού κάθε προέλευσης που εισήλθε στην ΕΚ των 25 κατά τις περιόδους εμπορίας 1 Σεπτεμβρίου 1999-31 Αυγούστου 2000, 1 Σεπτεμβρίου 2000-31 Αυγούστου 2001 και 1 Σεπτεμβρίου 2001-31 Αυγούστου 2002, μείον οι εισαγωγές αποφλοιωμένου ρυζιού ποικιλίας Basmati στην ΕΚ των 25, συν 10 % (ήτοι 431 678 μετρικοί τόνοι).

               β)

               Αύξηση στις επόμενες περιόδους εμπορίας: για κάθε περίοδο εμπορίας 2005/06, 2006/07 και 2007/08, το ετήσιο επίπεδο αναφοράς εισαγωγών αυξάνεται κατά 6 000 μετρικούς τόνους/έτος εν συγκρίσει με το επίπεδο της προηγούμενης περιόδου εμπορίας. Το αργότερο 90 ημέρες πριν από τη λήξη της περιόδου εμπορίας 1η Σεπτεμβρίου 2007 έως 31 Αυγούστου 2008, αμφότερα τα μέρη αρχίζουν διαβουλεύσεις με αντικείμενο την ετήσια αύξηση κατά τις επόμενες περιόδους εμπορίας, λαμβάνοντας υπόψη τις εξελίξεις στην αγορά ρυζιού της ΕΚ, κυρίως όσον αφορά την εξέλιξη της κατανάλωσης, και συμφωνούν για την ετήσια αύξηση το αργότερο έως τις 31 Αυγούστου 2008.

         3.   Εξαμηνιαίο επίπεδο αναφοράς εισαγωγών: για κάθε περίοδο εμπορίας, το εξαμηνιαίο επίπεδο αναφοράς εισαγωγών υπολογίζεται ως το 50 % του ετήσιου επιπέδου αναφοράς εισαγωγών, όπως υπολογίζεται στην παράγραφο 2, το οποίο για την πρώτη περίοδο εμπορίας ορίζεται σε 215 839 μετρικούς τόνους.
   4.   Προσαρμογή του επιβαλλόμενου ύψους δασμού στο μέσον της περιόδου εμπορίας: εντός 10 ημερών από τη λήξη του πρώτου εξαμήνου εκάστης περιόδου εμπορίας, η ΕΚ αναθεωρεί και, εφόσον κριθεί αναγκαίο, προσαρμόζει το επιβαλλόμενο ύψος δασμού ως εξής:

               α)

               Εάν οι πραγματικές εισαγωγές αποφλοιωμένου ρυζιού κατά τη διάρκεια του παρελθόντος εξαμήνου είναι σε ποσοστό άνω του 15 % λιγότερες από το εξαμηνιαίο επίπεδο αναφοράς εισαγωγών για το εν λόγω εξάμηνο, όπως υπολογίζεται στην παράγραφο 3 (ήτοι για την πρώτη περίοδο εμπορίας λιγότερες από 183 463 μετρικούς τόνους), η ΕΚ επιβάλλει ύψος δασμού 30 ευρώ/μετρικό τόνο·

               β)

               εάν οι πραγματικές εισαγωγές αποφλοιωμένου ρυζιού κατά τη διάρκεια του παρελθόντος εξαμήνου είναι σε ποσοστό άνω του 15 % περισσότερες από το εξαμηνιαίο επίπεδο αναφοράς εισαγωγών για το εν λόγω εξάμηνο, όπως υπολογίζεται στην παράγραφο 3 (ήτοι, για την πρώτη περίοδο εμπορίας περισσότερες από 248 215 μετρικούς τόνους), η ΕΚ επιβάλλει ύψος δασμού 65 ευρώ/μετρικό τόνο·

               γ)

               εάν οι πραγματικές εισαγωγές αποφλοιωμένου ρυζιού κατά τη διάρκεια του παρελθόντος εξαμήνου διαφέρουν σε ποσοστό μέχρι και 15 % από το εξαμηνιαίο επίπεδο αναφοράς εισαγωγών για το εν λόγω εξάμηνο, όπως υπολογίζεται στην παράγραφο 3 (ήτοι για την πρώτη περίοδο εμπορίας μεταξύ 183 463 μετρικών τόνων και 248 215 μετρικών τόνων), η ΕΚ επιβάλλει ύψος δασμού 42,5 ευρώ/μετρικό τόνο·

         Για τους σκοπούς των στοιχείων α), β) και γ), ως πραγματικές εισαγωγές αποφλοιωμένου ρυζιού νοούνται όλες οι εισαγωγές κάθε προέλευσης που πραγματοποιούνται στην ΕΚ των 25 με τον κωδικό ΣΟ 1006 20, εκτός των εισαγωγών στην ΕΚ των 25 της ποικιλίας αποφλοιωμένου ρυζιού Basmati.
   5.   Προσαρμογή του επιβαλλόμενου ύψους δασμού στο τέλος της περιόδου εμπορίας: εντός 10 ημερών από τη λήξη της περιόδου εμπορίας, η ΕΚ αναθεωρεί και, εφόσον κριθεί αναγκαίο, προσαρμόζει το επιβαλλόμενο ύψος δασμού ως εξής:

               α)

               Εάν οι πραγματικές εισαγωγές αποφλοιωμένου ρυζιού κατά τη διάρκεια της παρελθούσας περιόδου εμπορίας είναι σε ποσοστό άνω του 15 % λιγότερες από το ετήσιο επίπεδο αναφοράς εισαγωγών για την εν λόγω δωδεκάμηνη περίοδο εμπορίας, όπως υπολογίζεται στην παράγραφο 2 (ήτοι, για την πρώτη περίοδο εμπορίας λιγότερες από 366 926 μετρικούς τόνους), η ΕΚ επιβάλλει ύψος δασμού 30 ευρώ/μετρικό τόνο·

               β)

               εάν οι πραγματικές εισαγωγές αποφλοιωμένου ρυζιού κατά τη διάρκεια της παρελθούσας περιόδου εμπορίας είναι σε ποσοστό άνω του 15 % περισσότερες από το ετήσιο επίπεδο αναφοράς εισαγωγών για την εν λόγω δωδεκάμηνη περίοδο εμπορίας, όπως υπολογίζεται στην παράγραφο 2 (ήτοι για την πρώτη περίοδο εμπορίας περισσότερες από 496 430 μετρικούς τόνους), η ΕΚ επιβάλλει ύψος δασμού 65 ευρώ/μετρικό τόνο·

               γ)

               εάν οι πραγματικές εισαγωγές αποφλοιωμένου ρυζιού κατά τη διάρκεια της παρελθούσας περιόδου εμπορίας διαφέρουν σε ποσοστό μέχρι και 15 % από το ετήσιο επίπεδο αναφοράς εισαγωγών για την εν λόγω δωδεκάμηνη περίοδο εμπορίας, όπως υπολογίζεται στην παράγραφο 2 (ήτοι για την πρώτη περίοδο εμπορίας μεταξύ 366 926 και 496 430 μετρικών τόνων), η ΕΚ επιβάλλει ύψος δασμού 42,5 ευρώ/μετρικό τόνο).

         Για τους σκοπούς των στοιχείων α), β) και γ), ως πραγματικές εισαγωγές αποφλοιωμένου ρυζιού νοούνται όλες οι εισαγωγές κάθε προέλευσης που εισέρχονται στην ΕΚ των 25 με τους κωδικούς ΣΟ 1006 20, εκτός των εισαγωγών στην ΕΚ των 25 της ποικιλίας αποφλοιωμένου ρυζιού Basmati.
   6.   Δεδομένα: Ο υπολογισμός του ετήσιου και του εξαμηνιαίου επιπέδου πραγματικών εισαγωγών που αναφέρεται στις παραγράφους 4 και 5, πραγματοποιείται χρησιμοποιώντας τα δεδομένα που περιλαμβάνονται στα πιστοποιητικά εισαγωγής ρυζιού της ΕΚ. Η ΕΚ δημοσιεύει τα εν λόγω δεδομένα στο Διαδίκτυο κάθε εβδομάδα.
   7.   Διαφάνεια: Η ΕΚ δημοσιοποιεί αμελλητί οιαδήποτε προσαρμογή του επιβαλλόμενου ύψους δασμού.
   8.   Διαβούλευση: Τα μέρη, κατόπιν αιτήματος ενός εκ των μερών, αρχίζουν, εντός 30 ημερών από την παραλαβή του σχετικού αιτήματος, διαπραγματεύσεις επί των θεμάτων που καλύπτει η παρούσα συμφωνία.
   9.   Εάν τα μέρη δεν είναι σε θέση να επιλύσουν τα θέματα που υπόκεινται σε διαβούλευση εντός 30 ημερών από την παραλαβή του αιτήματος, οι Ηνωμένες Πολιτείες δύνανται να υποβάλλουν γραπτή κοινοποίηση στην ΕΚ σύμφωνα με την οποία προτίθενται να ασκήσουν τα δικαιώματά τους δυνάμει του άρθρου XXVIII παράγραφος 3 στοιχείο α) της ΓΣΔΕ (GATT) 1994, όπως προβλέπεται στην παράγραφο 10 και η ΕΚ δύναται να υποβάλει γραπτή κοινοποίηση στις Ηνωμένες Πολιτείες σύμφωνα με την οποία προτίθεται να αποσυρθεί από την παρούσα συμφωνία, όπως προβλέπεται στην παράγραφο 11.
   10.   Παράταση της προθεσμίας άσκησης δικαιωμάτων δυνάμει του άρθρου XXVIII της ΓΣΔΕ 1994:

               α)

               Τα μέρη συμφωνούν ότι η προθεσμία ανάκλησης ουσιωδώς ισοδύναμων παραχωρήσεων σύμφωνα με το άρθρο XXVIII παράγραφος 3 στοιχείο α), παρατείνεται. Κατά συνέπεια, οι Ηνωμένες Πολιτείες δύνανται να ασκήσουν το δικαίωμά τους για ανάκληση ουσιωδώς ισοδύναμων παραχωρήσεων, σύμφωνα με το άρθρο XXVIII παράγραφος 3 στοιχείο α), ανά πάσα στιγμή μετά την εκπνοή της προθεσμίας των 30 ημερών γραπτής κοινοποίησης στην ΕΚ με την οποία οι ΗΠΑ γνωστοποιούν την πρόθεσή τους να ασκήσουν τα εν λόγω δικαιώματα, και η ΕΚ δε διαβεβαιώνει ότι αποκλείεται η δυνατότητα των Ηνωμένων Πολιτειών να λάβουν μέτρα, σύμφωνα με το άρθρο XXVIII παράγραφος 3 στοιχείο α), λόγω του ότι τα μέτρα είναι εκπρόθεσμα.

               β)

               Παρά το στοιχείο α), οι Ηνωμένες Πολιτείες δεν ασκούν οιοδήποτε δικαίωμα ανάκλησης ουσιωδώς ισοδύναμων παραχωρήσεων, εκτός εάν ζητήσουν τη διενέργεια διαβουλεύσεων και προβούν σε κοινοποίηση, σύμφωνα με την παράγραφο 9. Εάν η ΕΚ αποσυρθεί από τη συμφωνία, οι ΗΠΑ έχουν το δικαίωμα να ασκήσουν τα ισχύοντα δικαιώματά τους δυνάμει του άρθρου XXVIII παράγραφος 3 στοιχείο α), με άμεση ισχύ.

         11.   Η ΕΚ δεν αποσύρεται από την παρούσα συμφωνία, εκτός εάν ζητήσει τη διενέργεια διαβουλεύσεων και προβεί σε κοινοποίηση, σύμφωνα με την παράγραφο 9. Η ΕΚ δύναται να αποσυρθεί από τη συμφωνία ανά πάσα στιγμή μετά την εκπνοή της προθεσμίας των 30 ημερών από την κοινοποίηση που προβλέπεται στην παράγραφο 9. Εάν οι Ηνωμένες Πολιτείες ανακαλέσουν παραχωρήσεις δυνάμει της παραγράφου 10, η ΕΚ έχει το δικαίωμα να αποσυρθεί από την παρούσα συμφωνία με άμεση ισχύ.
   12.   Με την επιφύλαξη των διατάξεων της παραγράφου 10, η παρούσα συμφωνία δε θίγει οιαδήποτε δικαιώματα της ΕΚ να θέσει εν αμφιβόλω οιαδήποτε ανάκληση παραχωρήσεων εκ μέρους των Ηνωμένων Πολιτειών της Αμερικής, εάν θεωρεί ότι η ανάκληση δε συμβιβάζεται με το άρθρο XXVIII της ΓΣΔΕ 1994 ή με άλλες σχετικές διατάξεις της συμφωνίας ΠΟΕ.
   13.   Η ΕΚ διαβουλεύεται και συνεργάζεται με τις Ηνωμένες Πολιτείες για να λάβει την έγκριση του Γενικού Συμβουλίου του ΠΟΕ για την παράταση της προθεσμίας ανάκλησης των ουσιωδώς ισοδύναμων παραχωρήσεων σύμφωνα με το άρθρο XXVIII, παράγραφος 3, στοιχείο α).
   14.   Η παρούσα συμφωνία εγκρίνεται από τα μέρη σύμφωνα με τις οικείες διαδικασίες τους. Η ΕΚ θεωρεί ότι η παρούσα συμφωνία δε θα αποτελέσει προηγούμενο για μελλοντικές διαπραγματεύσεις βάσει του άρθρου XXVIII.
   15.   Οι διατάξεις της παρούσας συμφωνίας εφαρμόζονται από την 1η Μαρτίου 2005. Για το σκοπό αυτό, η ΕΚ θεσπίζει τις αναγκαίες εσωτερικές διαδικασίες προκειμένου να διασφαλίσει την εφαρμογή της παραγράφου 4 για τις εισαγωγές αποφλοιωμένου ρυζιού που πραγματοποιούνται κατά την περίοδο από 1ης Μαρτίου 2005 έως τις 31 Αυγούστου 2005.
   Παρακαλώ να μου επιβεβαιώσετε ότι η κυβέρνησή σας συμφωνεί με τα ανωτέρω.
   Με εξαιρετική εκτίμηση,

         Εξ ονόματος της Ευρωπαϊκής Κοινότητας

   Αξιότιμε κύριε,
   Έχω την τιμή να σας γνωρίσω ότι έλαβα σημερινή επιστολή σας, η οποία έχει ως εξής:

      «Μετά τις διαπραγματεύσεις μεταξύ της Ευρωπαϊκής Κοινότητας (ΕΚ) και των Ηνωμένων Πολιτειών της Αμερικής, η ΕΚ συμφωνεί σχετικά με τα ακόλουθα συμπεράσματα.
      Ύψος δασμού που επιβάλλεται σε ορισμένες ποικιλίες αποφλοιωμένου ρυζιού (κωδικός ΣΟ 1006 20)
      1.   Η ΕΚ επιβάλλει σε ορισμένες ποικιλίες αποφλοιωμένου ρυζιού το ύψος δασμού που προβλέπεται στις παραγράφους 2 έως 7.
      2.   Ετήσιο επίπεδο αναφοράς εισαγωγών

                  α)

                  Πρώτη περίοδος εμπορίας: κατά την πρώτη περίοδο εμπορίας στο πλαίσιο του πεδίου εφαρμογής της παρούσας συμφωνίας (1 Σεπτεμβρίου 2004 έως 31 Αυγούστου 2005), το ετήσιο επίπεδο αναφοράς εισαγωγών υπολογίζεται ως ο μέσος όγκος των συνολικών εισαγωγών αποφλοιωμένου ρυζιού κάθε προέλευσης που εισήλθε στην ΕΚ των 25 κατά τις περιόδους εμπορίας 1 Σεπτεμβρίου 1999-31 Αυγούστου 2000, 1 Σεπτεμβρίου 2000-31 Αυγούστου 2001 και 1 Σεπτεμβρίου 2001-31 Αυγούστου 2002, μείον οι εισαγωγές αποφλοιωμένου ρυζιού ποικιλίας Basmati στην ΕΚ των 25, συν 10 % (ήτοι 431 678 μετρικοί τόνοι).

                  β)

                  Αύξηση στις επόμενες περιόδους εμπορίας: για κάθε περίοδο εμπορίας 2005/06, 2006/07 και 2007/08, το ετήσιο επίπεδο αναφοράς εισαγωγών αυξάνεται κατά 6 000 μετρικούς τόνους/έτος εν συγκρίσει με το επίπεδο της προηγούμενης περιόδου εμπορίας. Το αργότερο 90 ημέρες πριν από τη λήξη της περιόδου εμπορίας 1η Σεπτεμβρίου 2007 έως 31 Αυγούστου 2008, αμφότερα τα μέρη αρχίζουν διαβουλεύσεις με αντικείμενο την ετήσια αύξηση κατά τις επόμενες περιόδους εμπορίας, λαμβάνοντας υπόψη τις εξελίξεις στην αγορά ρυζιού της ΕΚ, κυρίως όσον αφορά την εξέλιξη της κατανάλωσης, και συμφωνούν για την ετήσια αύξηση το αργότερο έως τις 31 Αυγούστου 2008.

            3.   Εξαμηνιαίο επίπεδο αναφοράς εισαγωγών: για κάθε περίοδο εμπορίας, το εξαμηνιαίο επίπεδο αναφοράς εισαγωγών υπολογίζεται ως το 50 % του ετήσιου επιπέδου αναφοράς εισαγωγών, όπως υπολογίζεται στην παράγραφο 2, το οποίο για την πρώτη περίοδο εμπορίας ορίζεται σε 215 839 μετρικούς τόνους.
      4.   Προσαρμογή του επιβαλλόμενου ύψους δασμού στο μέσον της περιόδου εμπορίας: εντός 10 ημερών από τη λήξη του πρώτου εξαμήνου εκάστης περιόδου εμπορίας, η ΕΚ αναθεωρεί και, εφόσον κριθεί αναγκαίο, προσαρμόζει το επιβαλλόμενο ύψος δασμού ως εξής:

                  α)

                  Εάν οι πραγματικές εισαγωγές αποφλοιωμένου ρυζιού κατά τη διάρκεια του παρελθόντος εξαμήνου είναι σε ποσοστό άνω του 15 % λιγότερες από το εξαμηνιαίο επίπεδο αναφοράς εισαγωγών για το εν λόγω εξάμηνο, όπως υπολογίζεται στην παράγραφο 3 (ήτοι για την πρώτη περίοδο εμπορίας λιγότερες από 183 463 μετρικούς τόνους), η ΕΚ επιβάλλει ύψος δασμού 30 ευρώ/μετρικό τόνο·

                  β)

                  εάν οι πραγματικές εισαγωγές αποφλοιωμένου ρυζιού κατά τη διάρκεια του παρελθόντος εξαμήνου είναι σε ποσοστό άνω του 15 % περισσότερες από το εξαμηνιαίο επίπεδο αναφοράς εισαγωγών για το εν λόγω εξάμηνο, όπως υπολογίζεται στην παράγραφο 3 (ήτοι, για την πρώτη περίοδο εμπορίας περισσότερες από 248 215 μετρικούς τόνους), η ΕΚ επιβάλλει ύψος δασμού 65 ευρώ/μετρικό τόνο·

                  γ)

                  εάν οι πραγματικές εισαγωγές αποφλοιωμένου ρυζιού κατά τη διάρκεια του παρελθόντος εξαμήνου διαφέρουν σε ποσοστό μέχρι και 15 % από το εξαμηνιαίο επίπεδο αναφοράς εισαγωγών για το εν λόγω εξάμηνο, όπως υπολογίζεται στην παράγραφο 3 (ήτοι για την πρώτη περίοδο εμπορίας μεταξύ 183 463 μετρικών τόνων και 248 215 μετρικών τόνων), η ΕΚ επιβάλλει ύψος δασμού 42,5 ευρώ/μετρικό τόνο·

            Για τους σκοπούς των στοιχείων α), β) και γ), ως πραγματικές εισαγωγές αποφλοιωμένου ρυζιού νοούνται όλες οι εισαγωγές κάθε προέλευσης που πραγματοποιούνται στην ΕΚ των 25 με τον κωδικό ΣΟ 1006 20, εκτός των εισαγωγών στην ΕΚ των 25 της ποικιλίας αποφλοιωμένου ρυζιού Basmati.
      5.   Προσαρμογή του επιβαλλόμενου ύψους δασμού στο τέλος της περιόδου εμπορίας: εντός 10 ημερών από τη λήξη της περιόδου εμπορίας, η ΕΚ αναθεωρεί και, εφόσον κριθεί αναγκαίο, προσαρμόζει το επιβαλλόμενο ύψος δασμού ως εξής:

                  α)

                  Εάν οι πραγματικές εισαγωγές αποφλοιωμένου ρυζιού κατά τη διάρκεια της παρελθούσας περιόδου εμπορίας είναι σε ποσοστό άνω του 15 % λιγότερες από το ετήσιο επίπεδο αναφοράς εισαγωγών για την εν λόγω δωδεκάμηνη περίοδο εμπορίας, όπως υπολογίζεται στην παράγραφο 2 (ήτοι, για την πρώτη περίοδο εμπορίας λιγότερες από 366 926 μετρικούς τόνους), η ΕΚ επιβάλλει ύψος δασμού 30 ευρώ/μετρικό τόνο·

                  β)

                  εάν οι πραγματικές εισαγωγές αποφλοιωμένου ρυζιού κατά τη διάρκεια της παρελθούσας περιόδου εμπορίας είναι σε ποσοστό άνω του 15 % περισσότερες από το ετήσιο επίπεδο αναφοράς εισαγωγών για την εν λόγω δωδεκάμηνη περίοδο εμπορίας, όπως υπολογίζεται στην παράγραφο 2 (ήτοι για την πρώτη περίοδο εμπορίας περισσότερες από 496 430 μετρικούς τόνους), η ΕΚ επιβάλλει ύψος δασμού 65 ευρώ/μετρικό τόνο·

                  γ)

                  εάν οι πραγματικές εισαγωγές αποφλοιωμένου ρυζιού κατά τη διάρκεια της παρελθούσας περιόδου εμπορίας διαφέρουν σε ποσοστό μέχρι και 15 % από το ετήσιο επίπεδο αναφοράς εισαγωγών για την εν λόγω δωδεκάμηνη περίοδο εμπορίας, όπως υπολογίζεται στην παράγραφο 2 (ήτοι για την πρώτη περίοδο εμπορίας μεταξύ 366 926 και 496 430 μετρικών τόνων), η ΕΚ επιβάλλει ύψος δασμού 42,5 ευρώ/μετρικό τόνο).

            Για τους σκοπούς των στοιχείων α), β) και γ), ως πραγματικές εισαγωγές αποφλοιωμένου ρυζιού νοούνται όλες οι εισαγωγές κάθε προέλευσης που εισέρχονται στην ΕΚ των 25 με τους κωδικούς ΣΟ 1006 20, εκτός των εισαγωγών στην ΕΚ των 25 της ποικιλίας αποφλοιωμένου ρυζιού Basmati.
      6.   Δεδομένα: Ο υπολογισμός του ετήσιου και του εξαμηνιαίου επιπέδου πραγματικών εισαγωγών που αναφέρεται στις παραγράφους 4 και 5, πραγματοποιείται χρησιμοποιώντας τα δεδομένα που περιλαμβάνονται στα πιστοποιητικά εισαγωγής ρυζιού της ΕΚ. Η ΕΚ δημοσιεύει τα εν λόγω δεδομένα στο Διαδίκτυο κάθε εβδομάδα.
      7.   Διαφάνεια: Η ΕΚ δημοσιοποιεί αμελλητί οιαδήποτε προσαρμογή του επιβαλλόμενου ύψους δασμού.
      8.   Διαβούλευση: Τα μέρη, κατόπιν αιτήματος ενός εκ των μερών, αρχίζουν, εντός 30 ημερών από την παραλαβή του σχετικού αιτήματος, διαπραγματεύσεις επί των θεμάτων που καλύπτει η παρούσα συμφωνία.
      9.   Εάν τα μέρη δεν είναι σε θέση να επιλύσουν τα θέματα που υπόκεινται σε διαβούλευση εντός 30 ημερών από την παραλαβή του αιτήματος, οι Ηνωμένες Πολιτείες δύνανται να υποβάλλουν γραπτή κοινοποίηση στην ΕΚ σύμφωνα με την οποία προτίθενται να ασκήσουν τα δικαιώματά τους δυνάμει του άρθρου XXVIII παράγραφος 3 στοιχείο α) της ΓΣΔΕ (GATT) 1994, όπως προβλέπεται στην παράγραφο 10 και η ΕΚ δύναται να υποβάλει γραπτή κοινοποίηση στις Ηνωμένες Πολιτείες σύμφωνα με την οποία προτίθεται να αποσυρθεί από την παρούσα συμφωνία, όπως προβλέπεται στην παράγραφο 11.
      10.   Παράταση της προθεσμίας άσκησης δικαιωμάτων δυνάμει του άρθρου XXVIII της ΓΣΔΕ 1994:

                  α)

                  Τα μέρη συμφωνούν ότι η προθεσμία ανάκλησης ουσιωδώς ισοδύναμων παραχωρήσεων σύμφωνα με το άρθρο XXVIII παράγραφος 3 στοιχείο α), παρατείνεται. Κατά συνέπεια, οι Ηνωμένες Πολιτείες δύνανται να ασκήσουν το δικαίωμά τους για ανάκληση ουσιωδώς ισοδύναμων παραχωρήσεων, σύμφωνα με το άρθρο XXVIII παράγραφος 3 στοιχείο α), ανά πάσα στιγμή μετά την εκπνοή της προθεσμίας των 30 ημερών γραπτής κοινοποίησης στην ΕΚ με την οποία οι ΗΠΑ γνωστοποιούν την πρόθεσή τους να ασκήσουν τα εν λόγω δικαιώματα, και η ΕΚ δε διαβεβαιώνει ότι αποκλείεται η δυνατότητα των Ηνωμένων Πολιτειών να λάβουν μέτρα, σύμφωνα με το άρθρο XXVIII παράγραφος 3 στοιχείο α), λόγω του ότι τα μέτρα είναι εκπρόθεσμα.

                  β)

                  Παρά το στοιχείο α), οι Ηνωμένες Πολιτείες δεν ασκούν οιοδήποτε δικαίωμα ανάκλησης ουσιωδώς ισοδύναμων παραχωρήσεων, εκτός εάν ζητήσουν τη διενέργεια διαβουλεύσεων και προβούν σε κοινοποίηση, σύμφωνα με την παράγραφο 9. Εάν η ΕΚ αποσυρθεί από τη συμφωνία, οι ΗΠΑ έχουν το δικαίωμα να ασκήσουν τα ισχύοντα δικαιώματά τους δυνάμει του άρθρου XXVIII παράγραφος 3 στοιχείο α), με άμεση ισχύ.

            11.   Η ΕΚ δεν αποσύρεται από την παρούσα συμφωνία, εκτός εάν ζητήσει τη διενέργεια διαβουλεύσεων και προβεί σε κοινοποίηση, σύμφωνα με την παράγραφο 9. Η ΕΚ δύναται να αποσυρθεί από τη συμφωνία ανά πάσα στιγμή μετά την εκπνοή της προθεσμίας των 30 ημερών από την κοινοποίηση που προβλέπεται στην παράγραφο 9. Εάν οι Ηνωμένες Πολιτείες ανακαλέσουν παραχωρήσεις δυνάμει της παραγράφου 10, η ΕΚ έχει το δικαίωμα να αποσυρθεί από την παρούσα συμφωνία με άμεση ισχύ.
      12.   Με την επιφύλαξη των διατάξεων της παραγράφου 10, η παρούσα συμφωνία δε θίγει οιαδήποτε δικαιώματα της ΕΚ να θέσει εν αμφιβόλω οιαδήποτε ανάκληση παραχωρήσεων εκ μέρους των Ηνωμένων Πολιτειών της Αμερικής, εάν θεωρεί ότι η ανάκληση δε συμβιβάζεται με το άρθρο XXVIII της ΓΣΔΕ 1994 ή με άλλες σχετικές διατάξεις της συμφωνίας ΠΟΕ.
      13.   Η ΕΚ διαβουλεύεται και συνεργάζεται με τις Ηνωμένες Πολιτείες για να λάβει την έγκριση του Γενικού Συμβουλίου του ΠΟΕ για την παράταση της προθεσμίας ανάκλησης των ουσιωδώς ισοδύναμων παραχωρήσεων σύμφωνα με το άρθρο XXVIII παράγραφος 3 στοιχείο α).
      14.   Η παρούσα συμφωνία εγκρίνεται από τα μέρη σύμφωνα με τις οικείες διαδικασίες τους. Η ΕΚ θεωρεί ότι η παρούσα συμφωνία δε θα αποτελέσει προηγούμενο για μελλοντικές διαπραγματεύσεις βάσει του άρθρου XXVIII.
      15.   Οι διατάξεις της παρούσας συμφωνίας εφαρμόζονται από την 1η Μαρτίου 2005. Για το σκοπό αυτό, η ΕΚ θεσπίζει τις αναγκαίες εσωτερικές διαδικασίες προκειμένου να διασφαλίσει την εφαρμογή της παραγράφου 4 για τις εισαγωγές αποφλοιωμένου ρυζιού που πραγματοποιούνται κατά την περίοδο από 1ης Μαρτίου 2005 έως τις 31 Αυγούστου 2005.».

   Οι Ηνωμένες Πολιτείες της Αμερικής έχουν την τιμή να σας επιβεβαιώσουν ότι συμφωνούν με το περιεχόμενο της επιστολής αυτής.
   Με εξαιρετική εκτίμηση,

         Εξ ονόματος των Ηνωμένων Πολιτειών της Αμερικής


title: Απόφαση (ΚΕΠΠΑ) 2016/1137 του Συμβουλίου, της 12ης Ιουλίου 2016, για την έναρξη της στρατιωτικής εκπαιδευτικής αποστολής ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA)

text:
               13.7.2016

               EL

               Επίσημη Εφημερίδα της Ευρωπαϊκής Ένωσης

               L 188/25

         ΑΠΌΦΑΣΗ (ΚΕΠΠΑ) 2016/1137 ΤΟΥ ΣΥΜΒΟΥΛΊΟΥ
   της 12ης Ιουλίου 2016
   για την έναρξη της στρατιωτικής εκπαιδευτικής αποστολής ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την απόφαση του Συμβουλίου (ΚΕΠΠΑ) 2016/610, της 19ης Απριλίου 2016, σχετικά με στρατιωτική εκπαιδευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUΤΜ RCA) (1) και ιδίως το άρθρο 4 αυτής,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 19 Απριλίου 2016, το Συμβούλιο εξέδωσε την απόφαση (ΚΕΠΠΑ) 2016/610.

               (2)

               Κατόπιν της σύστασης του διοικητή της αποστολής της ΕΕ, η EUΤΜ θα πρέπει να αναλάβει δράση στις 16 Ιουλίου 2016.

               (3)

               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο έχει προσαρτηθεί στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα. Συνεπώς, η Δανία δεν συμμετέχει στην έκδοση της παρούσας απόφασης, δεν δεσμεύεται από αυτήν ούτε υπόκειται στην εφαρμογή της, και δεν συμμετέχει στη χρηματοδότηση της παρούσας αποστολής,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνονται το σχέδιο αποστολής και οι κανόνες εμπλοκής της στρατιωτικής εκπαιδευτικής αποστολής ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA).
   Άρθρο 2
   Η EUTM RCA αναλαμβάνει δράση στις 16 Ιουλίου 2016.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 12 Ιουλίου 2016.

            Για το Συμβούλιο

            Ο Πρόεδρος

         P. KAŽIMÍR

      (1)  ΕΕ L 104 της 20.4.2016, σ. 21.


title: 2009/246/ΕΚ: Απόφαση του Συμβουλίου, της 16ης Φεβρουαρίου 2009 , σχετικά με τη σύναψη πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, για να ληφθεί υπόψη η προσχώρηση στην Ευρωπαϊκή Ένωση της Δημοκρατίας της Βουλγαρίας και της Ρουμανίας

text:
               19.3.2009

               EL

               Επίσημη Εφημερίδα της Ευρωπαϊκής Ένωσης

               L 73/19

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 16ης Φεβρουαρίου 2009
   σχετικά με τη σύναψη πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, για να ληφθεί υπόψη η προσχώρηση στην Ευρωπαϊκή Ένωση της Δημοκρατίας της Βουλγαρίας και της Ρουμανίας
   (2009/246/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310 σε συνδυασμό με το άρθρο 300 παράγραφος 2 πρώτο εδάφιο δεύτερη φράση και το άρθρο 300 παράγραφος 3 δεύτερο εδάφιο,
   την πράξη προσχώρησης του 2005, και ιδίως το άρθρο 6 παράγραφος 2,
   την πρόταση της Επιτροπής,
   τη σύμφωνη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Το πρωτόκολλο της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου για να ληφθεί υπόψη η προσχώρηση στην Ευρωπαϊκή Ένωση της Δημοκρατίας της Βουλγαρίας και της Ρουμανίας («πρωτόκολλο»), υπεγράφη εξ ονόματος της Ευρωπαϊκής Κοινότητας και των κρατών μελών της στο Λουξεμβούργο, στις 13 Οκτωβρίου 2008 με την επιφύλαξη της σύναψής του, σύμφωνα με την απόφαση 2008/881/ΕΚ του Συμβουλίου (2).

               (2)

               Πρέπει να εγκριθεί το πρωτόκολλο,

         ΑΠΟΦΑΣΙΖΕΙ:
   Άρθρο 1
   Εγκρίνεται εξ ονόματος της Ευρωπαϊκής Κοινότητας και των κρατών μελών της το πρωτόκολλο της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών της, αφενός, και του Βασιλείου του Μαρόκου, αφετέρου για να ληφθεί υπόψη η προσχώρηση στην Ευρωπαϊκή Ένωση της Δημοκρατίας της Βουλγαρίας και της Ρουμανίας.
   Το κείμενο του πρωτοκόλλου επισυνάπτεται στην παρούσα απόφαση (3).
   Άρθρο 2
   Ο πρόεδρος του Συμβουλίου προβαίνει, εξ ονόματος της Κοινότητας και των κρατών μελών της, στην κατάθεση των πράξεων που προβλέπονται στο άρθρο 8 του πρωτοκόλλου.

      Βρυξέλλες, 16 Φεβρουαρίου 2009.

            Για το Συμβούλιο

            Ο Πρόεδρος

         O. LIŠKA

      (1)  Γνώμη της 16ης Δεκεμβρίου 2008 (δεν έχει ακόμα δημοσιευθεί στην Επίσημη Εφημερίδα).

      (2)  EE L 324 της 3.12.2008, σ. 1.

      (3)  Βλέπε ΕΕ L 324 της 3.12.2008, σ. 3.


Avis juridique important

|

31991D0240

91/240/ΕΟΚ: Απόφαση της Επιτροπής της 29ης Απριλίου 1991 για την αποδοχή των αναλήψεων υποχρεώσεων που προτάθηκαν από ορισμένους εξαγωγείς στο πλαίσιο της διαδικασίας επανεξέτασης των μέτρων αντιντάμπινγκ που εφαρμόζονται στις εισαγωγές σιδηροπυριτίου καταγωγής Βραζιλίας και για την περάτωση της έρευνας όσον αφορά τους εν λόγω εξαγωγείς

Επίσημη Εφημερίδα αριθ. L 111 της 03/05/1991 σ. 0047 - 0051

ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Απριλίου 1991  για την αποδοχή των αναλήψεων υποχρεώσεων που προτάθηκαν από ορισμένους εξαγωγείς στο πλαίσιο της διαδικασίας επανεξέτασης των μέτρων αντιντάμπινγκ που εφαρμόζονται στις εισαγωγές σιδηροπυριτίου  καταγωγής Βραζιλίας και για την περάτωση της έρευνας όσον αφορά τους εν λόγω εξαγωγείς  ( 91/240/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας ( 1 ), και ιδίως το άρθρο 10,  Μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται από τον εν λόγω κανονισμό,  Εκτιμώντας ότι :  Α . ΔΙΑΔΙΚΑΣΙΑ  ( 1 ) Με τον κανονισμό ( ΕΟΚ ) αριθ . 3650/87 ( 2 ) το Συμβούλιο επέβαλε οριστικό δασμό αντιντάμπινγκ στις εισαγωγές σιδηροπυριτίου, καταγωγής Βραζιλίας. Ο δασμός αυτός δεν εφαρμόζεται στο προϊόν που παρασκευάζεται και εξάγεται από τις εταιρείες Companhia  Brasileira Carbureto de Calcio SA και Electrometalur ( που σήμερα ονομάζεται Rima SA ), οι οποίες δεν πραγματοποίησαν εξαγωγές που να αποτελούν αντικείμενο ντάμπινγκ, καθώς και από την εταιρία Italmagesio SA, η οποία κατά την επιβολή του δασμού είχε  προτείνει ανάληψη υποχρέωσης ως προς τις τιμές που αποδέχεται η Επιτροπή ( 3 ).  ( 2 ) Με τον κανονισμό ( ΕΟΚ ) αριθ . 2409/87 της Επιτροπής ( 3 ) και τον κανονισμό ( ΕΟΚ ) αριθ . 341/90 του Συμβουλίου ( 4 ) θεσπίστηκαν μέτρα για τις εισαγωγές σιδηροπυριτίου καταγωγής Σοβιετικής Ένωσης, Νορβηγίας, Σουηδίας, Ισλανδίας, Βενεζουέλας και  Γιουγκοσλαβίας .  ( 3 ) Η αίτηση επανεξέτασης που υπέβαλαν οι βραζιλιάνοι παραγωγοί ή/και εξαγωγείς το Νοέμβριο του 1989 προέβαλε το επιχείρημα ότι οι εξαγωγές τους αυτού του προϊόντος δεν πραγματοποιούνταν πια σε τιμές ντάμπινγκ και ότι, κατά συνέπεια, δεν προέκυπτε υλική  ζημία για την κοινοτική βιομηχανία, σε συνδυασμό με το ντάμπινγκ που ασκείτο, από τα βραζιλιανικά προϊόντα . Τα μέτρα που λήφθηκαν το 1987 έπρεπε, συνεπώς να καταργηθούν ή να τροποποιηθούν .  ( 4 ) Αφού αποφάσισε μετά από διαβουλεύσεις ότι υπάρχουν επαρκή αποδεικτικά στοιχεία που να δικαιολογούν την επανεξέταση των μέτρων, η Επιτροπή άρχισε έρευνα σύμφωνα με το άρθρο 14 του κανονισμού ( ΕΟΚ ) αριθ . 2423/88 . Επειδή η Επιτροπή έχει λόγους να  πιστεύει ότι οι συνθήκες που επικαλέσθηκαν ορισμένοι βραζιλιάνοι εξαγωγείς μπορούν να ισχύουν επίσης και για τους άλλους παραγωγούς/εξαγωγείς αυτής της χώρας, η διαδικασία επανεξέτασης επεκτάθηκε σε όλους τους παραγωγούς/εξαγωγείς της Βραζιλίας ( 5).  ( 5 ) Η Επιτροπή ενημέρωσε τους εξαγωγείς, τους κοινοτικούς παραγωγούς και τους εισαγωγείς που είναι γνωστό ότι ενδιαφέρονται και έδωσε στα άμεσα ενδιαφερόμενα μέρη την ευκαιρία να γνωστοποιήσουν γραπτώς τις απόψεις τους και να ζητήσουν να γίνουν δεκτά σε  ακρόαση .  ( 6 ) Οι κοινοτικοί παραγωγοί, οι εξαγωγείς και ορισμένοι εισαγωγείς γνωστοποίησαν γραπτώς τις απόψεις τους .  ( 7 ) Ορισμένοι εξαγωγείς, καθώς και πολλοί εισαγωγείς και καταναλωτές σιδηροπυριτίου, ζήτησαν να γνωστοποιήσουν προφορικά τις απόψεις τους και έγιναν δεκτοί σε ακρόαση .  ( 8 ) Η Επιτροπή συγκέντρωσε και επαλήθευσε όλες τις πληροφορίες που έκρινε αναγκαίες για τον προσδιορισμό του ντάμπινγκ, της ζημίας και της απειλής της ζημίας και προέβη σε επιτόπιο έλεγχο στις εγκαταστάσεις των :  - κοινοτικών παραγωγών :  - Pechiney Electrometallurgie, Γαλλία  - SKW Trostberg AG, Γερμανία  - Carburos Metalicos, Ισπανία  - Industria Elettrica Indel, Ιταλία  - Utilizzazioni Elettro Industrial ( UEI ), Ιταλία -  - κοινοτικών εισαγωγέων :  - Considar Europe SA, Βέλγιο  - Sogem Rohstoffhandel GmbH, Γερμανία -  - παραγωγών/εξαγωγέων της Βραζιλίας :  - Companhia Brasileira Carbureto de Calcio ( CBCC )  - Companhia Italmagnesio SA  - Companhia Ferroligas da Baia - Ferbasa  - Companhia Cimento Portland Maringa  - Companhia Paulista de Ferroligas  - Companhia Ferroligas Minas Gerais - Minas Ligas  - Companhia Ferroligas Piracicaba Ltda  - Companhia Rima Electrometalurgia SA .  ( 9 ) Η Επιτροπή έλαβε και χρησιμοποίησε τις πληροφορίες του εισαγωγέα Marc Rich, Zug, ( Ελβετία ).  ( 10 ) Όλοι οι παραγωγοί/εξαγωγείς ενημερώθηκαν σχετικά με τα κυριότερα γεγονότα και τις παρατηρήσεις βάσει των οποίων επρόκειτο να συστήσει την επιβολή οριστικών μέτρων . Επίσης, καθόρισε προθεσμία εντός της οποίας μπορούσαν να υποβάλουν τις παρατηρήσεις  τους μετά την ανακοίνωση αυτής της πληροφορίας . Οι παρατηρήσεις τους εξετάσθηκαν και λήφθηκαν υπόψη .  ( 11 ) Η έρευνα ως προς την πρακτική ντάμπινκ αφορούσε την περίοδο από την 1η Σεπτεμβρίου 1989 έως τις 30 Απριλίου 1990 .  Β . ΠΡΟΪΟΝ  1 . Περιγραφή του προϊόντος  ( 12 ) Το προϊόν που αποτελεί αντικείμενο της έρευνας είναι το σιδηροπυρίτιο περιεκτικότητας σε πυρίτιο κατά βάρος από 10 % έως 96 % το οποίο υπάγεται στους κωδικούς ΣΟ 7202 21 10, 7202 21 90 και ex 7202 29 00 .  2 . Ομοειδές προϊόν  ( 13 ) Η Επιτροπή καθόρισε ότι το σιδηροπυρίτιο που παράγεται στην Κοινότητα και το προϊόν που εξάγεται από τη Βραζιλία είναι ομοειδή προϊόντα σε όλα τα φυσικά και τεχνικά χαρακτηριστικά τους .  Γ . ΝΤΑΜΠΙΝΓΚ  1 . Κανονική αξία  ( 14 ) Γενικά, η κανονική αξία υπολογίσθηκε για κάθε εταιρεία και για κάθε μήνα και με βάση τις τιμές που εφαρμόζονται στην εσωτερική αγορά από επτά βραζιλιάνους παραγωγούς . Οι πέντε από τους οποίους πραγματοποίησαν εξαγωγές προς την Κοινότητα κατά την  περίοδο αναφοράς και προσκόμισαν επαρκή αποδεικτικά στοιχεία .  ( 15 ) Η κανονική αξία καθορίστηκε επίσης για δύο βραζιλιάνους παραγωγούς που δεν πραγματοποίησαν εξαγωγές στην Κοινότητα κατά την περίοδο αναφοράς . Αυτοί οι εξαγωγείς συνεργάστηκαν πλήρως κατά την έρευνα και εξέφρασαν τη θέλησή τους να πραγματοποιήσουν  σύντομα εξαγωγές προς την Κοινότητα .  ( 16 ) Για έναν βραζιλιάνο παραγωγό, οι εγχώριες πωλήσεις, οι οποίες ήταν ελάχιστες και μη αντιπροσωπευτικές, πραγματοποιήθηκαν κατά μέσο όρο με απώλειες κατά την περίοδο της έρευνας . Υπό αυτές τις συνθήκες, ήταν αναγκαίο να καθοριστεί με διαφορετικό  τρόπο η κανονική αξία . Αυτή η κανονική αξία κατασκευάστηκε με βάση το μέσο όρο του μηνιαίου κόστους, σταθμισμένου ανάλογα με τον όγκο των εξαγωγών, τόσο του σταθερού όσο και του μεταβλητού, των πρώτων υλών και της παρασκευής, προσαυξημένου με τα έξοδα  πώλησης, τις διοικητικές δαπάνες και άλλα γενικά έξοδα . Λήφθηκε επίσης υπόψη ένα περιθώριο κέρδους 6 %, που κρίθηκε εύλογο .  ( 17 ) Για να εξουδετερωθεί η πληθωριστική επίπτωση των εγχώριων τιμών στη Βραζιλία, οι κανονικές αξίες εκφράστηκαν μηνιαίως σε δολάρια Ηνωμένων Πολιτειών και με βάση τη μέση μηνιαία τιμή συναλλάγματος .  2 . Τιμή εξαγωγής  ( 18 ) Οι τιμές εξαγωγής, εκφρασμένες σε δολάρια Ηνωμένων Πολιτειών, στηρίχθηκαν στις τιμές που έχουν πράγματι πληρωθεί ή πρέπει να πληρωθούν για τα προϊόντα που έχουν πωληθεί προς εξαγωγή στην Κοινότητα . Όταν πραγματοποιήθηκαν εξαγωγές με προορισμό  θυγατρικές εταιρείες στην Κοινότητα ή όταν διαπιστώθηκε ότι υπάρχει διακανονισμός αντιστάθισης μεταξύ του εξαγωγέα και του εισαγωγέα, οι τιμές εξαγωγής υπολογίσθηκαν με βάση τις τιμές με τις οποίες το εισαγόμενο προϊόν απετέλεσε αντικείμενο πρώτης  μεταπώλησης σε ανεξάρτητο αγοραστή, δεόντως προσαρμοσμένες για να ληφθούν υπόψη όλα τα έξοδα που δημιουργήθηκαν ανάμεσα στην εισαγωγή και στη μεταπώληση, καθώς και ένα εύλογο περιθώριο κέρδους 3 %, το οποίο υπολογίσθηκε ανάλογα με το περιθώριο των  ανεξάρτητων εισαγωγέων του εν λόγω προϊόντος . Όλες οι πωλήσεις πραγματοποιήθηκαν πριν από την πληρωμή του δασμού αντιντάμπινγκ .  3 . Σύγκριση  ( 19 ) Κατά τη σύγκριση της κανονικής αξίας με τις τιμές εξαγωγής, που εξετάσθηκαν συναλλαγή προς συναλλαγή, η Επιτροπή έλαβε υπόψη, όταν το απαιτούσαν οι συνθήκες και στο βαθμό που είχαν προσκομισθεί επαρκή αποδεικτικά στοιχεία, τις διαφορές που επιδρούν  στη δυνατότητα σύγκρισης των τιμών . Αυτές οι προσαρμογές αφορούσαν ουσιαστικά τους όρους πληρωμής και παράδοσης, το κόστος μεταφοράς και ασφάλισης, καθώς και τις διάφορες μορφές συσκευασίας και αποθήκευσης .  ( 20 ) Οι τιμές εξαγωγής μειώθηκαν με το κόστος που απορρέει από τα μη ανακτήσιμα απόβλητα μετά από τις διαδοχικές φορτώσεις και εκφορτώσεις των εξαγόμενων παρτίδων . Όταν ορισμένοι παραγωγοί δεν φρόντισαν να ορίσουν ποσοτικά αυτό το κόστος, ένα ποσοστό  που κρίθηκε εύλογο βάσει όλων των στοιχείων που επαληθεύτηκαν κατά την έρευνα από τους παραγωγούς οι οποίοι προσκόμισαν αυτά τα αποδεικτικά στοιχεία, αφαιρέθηκε από την τιμή πώλησης για να καθοριστεί η καθαρή τιμή εξαγωγών εκ του εργοστασίου .  ( 21 ) Δεδομένου του συνεχώς υψηλού επιπέδου στο οποίο διατηρήθηκε ο πληθωρισμός στην Βραζιλία, οι κανονικές αξίες και οι τιμές εξαγωγής συνγκρίθηκαν σε δολάρια Ηνωμένων Πολιτειών .  ( 22 ) Όλες οι συγκρίσεις πραγματοποιήθηκαν στο στάδιο εκ του εργοστασίου .  4 . Περιθώριο  ( 23 ) Η σύγκριση της κανονικής αξίας και των τιμών εξαγωγής για την περίοδο από το Σεπτέμβριο 1989 έως τον Απρίλιο 1990 δείχνει ότι, για τις εισαγωγές από τη Βραζιλία, πέντε παραγωγοί που εξήγαν προς την Κοινότητα άσκησαν πρακτικές ντάμπινγκ, τα μέσα  περιθώρια των οποίων, με βάση τις τιμές για το προϊόν ελεύθερο στα σύνορα της Κοινότητας, ανέρχονται σε :  - Companhia Italmagnesio SA : 66,56 %  - Companhia Cimento Portland Maringa : 39,31 %  - Companhia Ferroligas da Bahia : 41,18 %  - Companhia Ferroligas Minas Gerais : 26,03 %  - Companhia Rima Electrometalurgia SA : 12,18 %  - Companhia Brasileira Carbureto  de Calcio SA : 0 %.  Δ . ΖΗΜΙΑ  ( 24 ) Το θέμα για το οποίο η Επιτροπή έπρεπε να εκφράσει τη γνώμη της, ήταν κατά πόσο υπάρχει ζημία ή απειλή ζημίας και αυτό παρά την ύπαρξη μέτρων αντιντάμπινγκ για ίσχυαν για ορισμένους εξαγωγείς .  Ι . ΣΗΜΕΡΙΝΗ ΚΑΤΑΣΤΑΣΗ  1 . Όγκος και τιμή των εισαγωγών  ( 25 ) Οι εξαγωγές από τη Βραζιλία προς την Κοινότητα αυξήθηκαν, από 7 000 τόνους το 1986 σε 17 000 τόνους το 1987, που είναι το έτος έναρξης ισχύος των με'τρων αντιντάμπινγκ, για να φθάσουν τους 22 000 τόνους το 1990 . Το τμήμα της αγοράς που κατέχει η  Βραζιλία αυξήθηκε από 1 % περίπου το 1986 σε πλέον του 4 % το 1990 . Αυτό το σχετικά χαμηλό τμήμα της αγοράς πρέπει να εξετασθεί σε σχέση με το τμήμα που κατέχουν άλλες χώρες, όπως η Νορβηγία, η Σουηδία, η Ισλανδία, η Βενεζουέλα, η Σοβιετική Ένωση και η  Γιουγκοσλαβία, που το συνολικό τμήμα της αγοράς τους ανέρχεται στο 65 % και οι οποίες, εφόσον ήσκησαν πρακτικές ντάμπινγκ, υπόκειται στην επιβολή μέτρων .  (26 ) Η Επιτροπή καθόρισε επίσης ότι αν, κατά τη διάρκεια της περιόδου των τιμών μεταπώλησης των εισαγωγών προϊόντων καταγωγής Βραζιλίας επηρεάστηκε ευνοϊκά από τα εν ισχύ μέτρα αντιντάμπινγκ, σημειώθηκαν πολλές περιπτώσεις κατά τις οποίες αυτές οι τιμές  ήταν χαμηλότερες από τις τιμές των κοινοτικών παραγωγών .  2 . Επίπτωση στην κοινοτική βιομηχανία  α ) Δυναμικό και κοινοτική παραγωγή  ( 27 ) Από το 1986 έως το 1990 το δυναμικό παραγωγής της Κοινότητας μειώθηκε από 285 000 τόνους σε 252 000 τόνους - η κοινοτική βιομηχανία, η οποία μείωσε το παραγωγικό δυναμικό της, άρχισε εν μέρει την παραγωγή ειδικών προϊόντων σ' αυτόν τον τομέα, για να  περιορίσει κατά κάποιο τρόπο τις απώλειές της, μπροστά στην πίεση προς τα κάτω των τιμών που άσκησαν οι εξαγωγείς των τρίτων χωρών - παρόλο που ίσχυαν μέτρα αντιντάμπινγκ - και ιδίως η Βραζιλία, στα τυποποιημένα κοινοτικά προϊόντα ή άλλα.  ( 28 ) Η κοινοτική παραγωγή μειώθηκε κατά 41 % περίπου : από 227 000 τόνους το 1986, μειώθηκε σε 133 000 τόνους το 1990 και μέρος αυτής της παραγωγής είτε αποτέλεσε αντικείμενο εξαγωγής είτε συγκεντρώθηκε σε απόθεμα .  β ) Τμήμα της αγοράς και κατανάλωση  ( 29 ) Μεταξύ του 1986 και 1990, το τμήμα της αγοράς των κοινοτικών παραγωγών μειώθηκε από 39 % σε 20 %, ενώ η ετήσια κοινοτική κατανάλωση σταθεροποιήθηκε γύρω στους 500 000 τόνους κατά την ίδια περίοδο : η κατανάλωση ωφελήθηκε προφανώς από τις εισαγωγές,  καταγωγής τρίτων χωρών, συμπεριλαμβανομένης της Βραζιλίας .   γ ) Τιμές  ( 30 ) Σχεδόν σε όλες τις περιπτώσεις, οι τιμές μεταπώλησης των εισαγωγών που αποτελούσαν αντικείμενο ντάμπινγκ ήταν, κατά την περίοδο αναφοράς, χαμηλότερες από τις τιμές που είναι αναγκαίες για να καλυφθεί το κόστος των κοινοτικών παραγωγών και να τους  αποφέρει εύλογο κέρδος - προσπαθώντας να διατηρήσουν τις πωλήσεις τους και το τμήμα που κατείχαν στην κοινοτική αγορά, οι κοινοτικοί παραγωγοί αναγκάσθηκαν να πωλήσουν τα προϊόντα τους σε όλο και χαμηλότερες τιμές, οι οποίες έπεσαν, κατά την περίοδο  αναφοράς, κάτω από το επίπεδο του κόστους .  δ ) Οφέλη  ( 31 ) Μεταξύ του 1986 και 1987, η οικονομική κατάσταση της κοινοτικής βιομηχανίας γνώρισε αρνητικά αποτελέσματα . Μόνο το 1988 ορισμένες επιχειρήσεις άρχισαν να πραγματοποιούν μικρά οφέλη . Η κατάσταση βελτιώθηκε ακόμα περιοδικά κατά το πρώτο εξάμηνο του  1989 λόγω της απότομης αύξησης των τιμών πώλησης του εν λόγω προϊόντος . Αυτή η σχετική βελτίωση ήταν περιορισμένη, παρά τη νέα άνθηση της βιομηχανίας σιδήρου και χάλυβα, που είναι ο κύριος πελάτης του υπό εξέταση προϊόντος, και παρά τις επιπτώσεις των  μέτρων αναδιάρθρωσης, τα οποία επέτρεψαν να διατηρηθεί υψηλότερο ποσοστό χρησιμοποίησης του παραγωγικού δυναμικού, χωρίς ωστόσο να είναι και ικανοποιητικό . Κατά την περίοδο αναφοράς, η κοινοτική βιομηχανία σημείωσε εκ νέου αισθητά αρνητικά αποτελέσματα .  Ο αντίκτυπος των μέτρων αντιντάμπινγκ που εφαρμόζονταν σταμάτησε, ωστόσο, τις απώλειες των επιχειρήσεων σε περίοδο κατάρρευσης των τιμών .  3 . Αιτιώδης συνάφεια και άλλοι παράγοντες  ( 32 ) Η σύμπτωση που παρατηρήθηκε ανάμεσα στην εξέλιξη των εισαγωγών καταγωγής Βραζιλίας, τη σχετική αύξηση του τμήματος που κατέχουν στην αγορά, τη συμπίεση των τιμών των εν λόγω εισαγωγών και την επιδείνωση της κατάστασης της κοινοτικής βιομηχανίας,  παρά τις προσπάθειες αναδιάρθρωσης που κατέβαλαν οι κοινοτικοί παραγωγοί, δείχνει ότι, παρά τα μέτρα αντιντάμπινγκ που εφαρμόζονται, η κατάσταση της κοινοτικής βιομηχανίας είναι ακόμα ασταθής .  Σε μια τέτοια κατάσταση, οι εισαγωγές σε χαμηλές τιμές που προέρχονται από τη Βραζιλία, αυξάνουν ακόμα περισσότερο την ευπάθεια της εν λόγω βιομηχανίας και συμβάλλουν σε συμπληρωματική ζημία .  ( 33 ) Η Επιτροπή εξέτασε αν άλλοι παράγοντες μπορούν να έχουν προκαλέσει τη ζημία που έχει υποστεί η κοινοτική βιομηχανία, όπως είναι οι εισαγωγές προϊόντων καταγωγής άλλων τρίτων χωρών . Ως προς αυτό, η Επιτροπή καθόρισε ότι, αν, αφενός, το τμήμα της  αγοράς άλλων τρίτων χωρών είναι σημαντικό, αφετέρου, οι εισαγωγές σχεδόν όλων αυτών των χωρών που αποτέλεσαν αντικείμενο πρακτικών ντάμπινγκ, υπόκεινται στην επιβολή μέτρων, δηλαδή οι εισαγωγές από τη Νορβηγία, τη Σουηδία, την Ισλανδία, τη Βενεζουέλα,  τη Γιουγκοσλαβία και τη Σοβιετική Ένωση . Φαίνεται ότι όλες αυτές οι χώρες συνέβαλαν στην επιδείνωση της κατάστασης της κοινοτικής βιομηχανίας . Σχετικά με αυτό, θα εισήγαγε διακρίσεις έναντι αυτών των χωρών, το να μην ληφθούν μέτρα έναντι της Βραζιλίας,  η οποία συνέβαλε επίσης στην επιδείνωση της κατάστασης στην Κοινότητα .  ( 34 ) Κατά συνέπεια, η Επιτροπή κατέληξε στο συμπέρασμα, βάσει των προαναφερόμενων στοιχείων, ότι οι εισαγωγές προϊόντων, καταγωγής Βραζιλίας, που αφορά η παρούσα διαδικασία, αποτελούν μια αιτία της ζημίας, η οποία από μόνη της είναι σημαντική για την εν  λόγω κοινοτική βιομηχανία .  ΙΙ . Απειλή ζημίας  ( 35 ) Οι εισαγωγές που αποτελούν αντικείμενο ντάμπινγκ καταγωγής Βραζιλίας αυξήθηκαν σημαντικά . Αν συνεχιστεί αυτή η αύξηση με τον ίδιο ρυθμό, αυτό μπορεί να έχει ολέθριες συνέπειες για την κοινοτική βιομηχανία . Επιπλέον, η Βραζιλία κατέχει, με τους 280  000 τόνους παραγωγής, το 16 % του παραγωγικού δυναμικού σιδηροπυριτίου των χωρών με οικονομία αγοράς, πράγμα που αποτελεί επίσης αξιοσημείωτο ποσοστό του διεθνούς παραγωγικού δυναμικού . Το 1989, η παραγωγή της έφθασε τους 230 000 τόνους περίπου ενώ η  εσωτερική της κατανάλωση ανερχόταν στους 120 000 τόνους περίπου . Αυτή η διαφορά αφήνει 100 000 τόνους περίπου διαθέσιμους για εξαγωγές .  ( 36 ) Όσον αφορά την πιθανότητα να υιοθετήσει η Βραζιλία πιο ενεργό πολιτική εξαγωγών ενόψει της λήξης ισχύος των μέτρων αντιντάμπινγκ, πρέπει να υπογραμμισθεί ότι η Κοινότητα αποτελεί ελκυστική αγορά λόγω του επιπέδου των τιμών της, των όρων πληρωμής,  καθώς και της ποιότητας των νομισμάτων της .  ( 37 ) Η έρευνα έδειξε επίσης ότι οι εισαγωγές της Βραζιλίας πραγματοποιούνται σε χαμηλές τιμές, που είναι συνεχώς χαμηλότερες από τις τιμές της κοινοτικής βιομηχανίας .  ΙΙΙ . Συμπεράσματα  ( 38 ) Υπό αυτές τις συνθήκες, η Επιτροπή καταλήγει στο συμπέρασμα ότι πρέπει να διατηρηθούν τα υπάρχοντα μέτρα αντιντάμπινγκ που εφαρμόζονται με τροποποιημένη μορφή και να επιβληθούν νέα μέτρα για ορισμένους εξαγωγείς .  Ε . ΤΟ ΣΥΜΦΕΡΟΝ ΤΗΣ ΚΟΙΝΟΤΗΤΑΣ  ( 39 ) Είναι προς το συμφέρον της Κοινότητας να αποκατασταθεί ο υγιής ανταγωνισμός ο οποίος δεν θα στρεβλώνεται από αθέμιτες πρακτικές . Αν συνεχισθούν οι πρακτικές ντάμπινγκ, απειλείται η επιβίωση της κοινοτικής βιομηχανίας .  Λόγω της σημασίας που έχει η βιομηχανία σιδηροπυριτίου στην παραγωγή χάλυβα, δεν είναι προς το συμφέρον της Κοινότητας να εξαρτάται αυτή η βιομηχανία εξ ολοκλήρου από προμήθειες εκτός της Κοινότητας, στο βαθμό που ορισμένοι προμηθευτές βρίσκονται πολύ  μακριά από την Κοινότητα .  ( 40 ) Οι αντιπρόσωποι των βιομηχανιών μεταποίησης της Κοινότητας και πολλών εταιρειών προέβαλαν το επιχείρημα ότι δεν θα είναι προς το συμφέρον της Κοινότητας να διατηρηθεί η ισχύς των μέτρων άμυνας, επειδή θα μειώσουν την ανταγωνιστικότητά τους σε σχέση  με τις εισαγωγές τελικών προϊόντων καταγωγής τρίτων χωρών .  ( 41 ) Όπως συμβαίνει για κάθε πρώτη ύλη, είναι πιθανό ότι οι αυξήσεις των τιμών θα επηρεάσουν το κόστος των μεταποιητικών βιομηχανιών . Ωστόσο, καμία εταιρεία δεν προσκόμισε ικανοποιητικά αποδεικτικά στοιχεία όσον αφορά τις συγκεκριμένες επιπτώσεις που θα  έχει η αύξηση των τιμών σιδηροπυριτίου στο κόστος παραγωγής της και κανένα στοιχείο δεν προσκομίστηκε σχετικά με τον πιθανό αντίκτυπο της αύξησης των τιμών των μεταποιητικών βιομηχανιών στις συνολικές τους πωλήσεις . Η Επιτροπή θεωρεί ότι όλες αυτές οι  επιπτώσεις θα είναι μικρές, δεδομένου ιδίως του χαμηλού ποσοστού σιδηροπυριτίου που χρησιμοποιείται στην παραγωγή ενός τόνου χάλυβα, καθώς και της σχετικά μικρής αξίας που αντιπροσωπεύει αυτό το προϊόν στο σύνολο του κόστους παραγωγής ενός τόνου χάλυβα .   ( 42 ) Αφού εξέτασε παράλληλα τα επιχειρήματα που αναφέρθηκαν ανωτέρω και τη σημαντική συμβολή που είχαν αυτ'ς οι εισαγωγές στις ιδιαίτερα σοβαρές δυσκολίες που αντιμετωπίζει η κοινοτική βιομηχανία σιδηροπυριτίου, η Επιτροπή κατέληξε στο συμπέρασμα ότι το  συμφέρον της Κοινότητας απαιτεί τη διατήρηση ισχύος των μέτρων κατά των πρακτικών ντάμπινγκ .  ΣΤ . ΑΝΑΛΗΨΕΙΣ ΥΠΟΧΡΕΩΣΕΩΝ  ( 43 ) Οι ακόλουθες βραζιλιάνικες εταιρείες, που πραγματοποίησαν εξαγωγές προς την Κοινότητα κατά την περίοδο αναφοράς, δηλαδή :  - Companhia de Cimento Portland Maringa, Sao Paulo,  - Companhia de Ferroligas da Baia - Ferbasa, Pojuca,  - Companhia Ferroligas Minas Gerais - Minas Ligas, Contagem,  - Companhia Italmagnesio SA, Sao Paulo,  πρότειναν ικανοποιητικές αναλήψεις υποχρεώσεων ως προς τις τιμές που συνίστανται στην αύξηση των τιμών εισαγωγής στην Κοινότητα σιδηροπυριτίου καταγωγής Βραζιλίας, σε επίπεδο που κρίθηκε επαρκές για να εξουδετερωθεί η ζημία που έχει προκληθεί στην  κοινοτική βιομηχανία .  ( 44 ) Οι ακόλουθες βραζιλιάνικες εταιρείες, παρόλο που δεν πραγματοποίησαν εξαγωγές στην Κοινότητα κατά την περίοδο αναφοράς, αλλά εξέφρασαν τη θέλησή τους να πραγματοποιήσουν στο μέλλον και οι οποίες εξάλλου συνεργάστηκαν ενεργά με τις υπηρεσίες της  Επιτροπής, δηλαδή :  - Companhia Ferroligas Piracicaba Ltda, Sao Paulo,  - Companhia Paulista de Ferroligas, Sao Paulo,  πρότειναν ικανοποιητικές αναλήψεις υποχρεώσεων ως προς τις τιμές λαμβανομένης υπόψη της κανονικής αξίας, και οι οποίες κρίθηκαν επαρκείς για να εξουδετερωθεί η ζημία που έχει προκληθεί στην κοινοτική βιομηχανία .  ( 45 ) Υπό αυτές τις συνθήκες και λαμβανομένου υπόψη του γεγονότος ότι οι περιστάσεις της παρούσας περίπτωσης δικαιολογούν την εφαρμογή αυτών των μέτρων, οι αναλήψεις υποχρεώσεων που πρότειναν οι προαναφερόμενοι παραγωγοί/εξαγωγείς θεωρούνται αποδεκτές  από την Επιτροπή και κατά συνέπεια η έρευνα μπορεί να περατωθεί όσον αφορά τους βραζιλιάνους παραγωγούς/εξαγωγείς που αναφέρονται στα σημεία 43 και 44 της αιτιολογικής σκέψης .  Ζ . ΟΡΙΣΤΙΚΟΙ ΔΑΣΜΟΙ  ( 46 ) Με βάση τα συμπεράσματα της Επιτροπής,το Συμβούλιο, με τον κανονισμό ( ΕΟΚ) αριθ . 1115/91 ( 6 ) επέβαλε οριστικούς δασμούς αντιντάμπινγκ στις εισαγωγές σιδηροπυριτίου καταγωγής Βραζιλίας,  ΑΠΟΦΑΣΙΖΕΙ :  Άρθρο 1  Οι αναλήψεις υποχρεώσεων που πρότειναν οι ακόλουθες βραζιλιανικές εταιρείες :  - Companhia de Cimento Portland Maringa, Sao Paulo,  - Companhia de Ferroligas da Baia - Ferbasa, Pojuca,  - Companhia Ferroligas Minas Gerais - Minas Ligas, Contagem,  - Companhia Italmagnesio SA, Sao Paulo,  - Companhia Ferroligas Piracicaba Ltda, Sao Paulo,  - Companhia Paulista de Ferroligas, Sao Paulo,  στο πλαίσιο της διαδικασίας αντιντάμπινγκ όσον αφορά τις εισαγωγές σιδηροπυριτίου περιεκτικότητας σε πυρίτιο κατά βάρος από 10 έως 90 % που υπάγεται στους κωδικούς ΣΟ 7202 21 10, 7202 21 90 και ex 7202 29 00 καταγωγής Βραζιλίας γίνονται αποδεκτές .  Άρθρο 2  Περατώνεται η έρευνα που διενεργήθηκε στο πλαίσιο της διαδικασίας αντιντάμπινγκ όσον αφορά τις εταιρείες που αναφέρονται στο άρθρο 1 . Βρυξέλλες, 29 Απριλίου 1991 . Για την Επιτροπή  Frans ANDRIESSEN  Αντιπρόεδρος  ( 1) ΕΕ αριθ . L 209 της 2 . 8 . 1988, σ . 1 . ( 2 ) ΕΕ αριθ . L 343 της 5. 12 . 1987, σ . 1 . ( 3 ) ΕΕ αριθ . L 219 της 8 . 8 . 1987, σ . 24 . ( 4 ) ΕΕ αριθ . L 38 της 10 . 2 . 1990, σ . 1 . ( 5 ) ΕΕ αριθ . C 109 της 3 . 5 . 1990, σ . 5 . ( 6 )  Βλέπε σελίδα 1 της παρούσας  Επίσημης Εφημερίδας .


title: Απόφαση (ΕΕ, Ευρατόμ) 2016/1469 του Ευρωπαϊκού Κοινοβουλίου, της 28ης Απριλίου 2016, σχετικά με το κλείσιμο των λογαριασμών όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2014, τμήμα III — Επιτροπή

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/132

         ΑΠΌΦΑΣΗ (ΕΕ, ΕΥΡΑΤΌΜ) 2016/1469 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με το κλείσιμο των λογαριασμών όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2014, τμήμα III — Επιτροπή
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2014 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2014 [COM(2015) 377 – C8-0199/2015] (2),

               —

               έχοντας υπόψη την έκθεση της Επιτροπής σχετικά με τη συνέχεια που δόθηκε στην απαλλαγή για το οικονομικό έτος 2013 [COM(2015)505], και τα υπηρεσιακά έγγραφα εργασίας της Επιτροπής που την συνοδεύουν [SWD(2015) 194, SWD(2015) 195],

               —

               έχοντας υπόψη της ανακοίνωση της Επιτροπής, της 3ης Ιουνίου 2015, με τίτλο «Συγκεφαλαιωτική έκθεση των επιτευγμάτων της Επιτροπής όσον αφορά τη διαχείριση το 2014» [COM(2015) 279], και τα παραρτήματα που τη συνοδεύουν,

               —

               έχοντας υπόψη την ετήσια έκθεση της Επιτροπής για την αξιολόγηση των οικονομικών της Ένωσης βασιζόμενη στα αποτελέσματα που έχουν επιτευχθεί [COM(2015) 313] και τα υπηρεσιακά έγγραφα εργασίας της Επιτροπής που την συνοδεύουν [SWD(2015) 124, SWD(2015) 125],

               —

               έχοντας υπόψη την ετήσια έκθεση της Επιτροπής προς την αρμόδια για την απαλλαγή αρχή σχετικά με τους εσωτερικούς ελέγχους που διενεργήθηκαν το 2014 [COM(2015) 441] και το υπηρεσιακό έγγραφο εργασίας της Επιτροπής που την συνοδεύει [SWD(2015) 170],

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2014, που συνοδεύεται από τις απαντήσεις των οργάνων (3), και τις ειδικές εκθέσεις του Ελεγκτικού Συνεδρίου,

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με την απαλλαγή της Επιτροπής όσον αφορά την εκτέλεση του προϋπολογισμού για το οικονομικό έτος 2014 (05583/2016 – C8-0042/2016),

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με την απαλλαγή των εκτελεστικών οργανισμών όσον αφορά την εκτέλεση του προϋπολογισμού για το οικονομικό έτος 2014 (05585/2016 – C8-0040/2016),

               —

               έχοντας υπόψη τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 106α της Συνθήκης περί ιδρύσεως της Ευρωπαϊκής Κοινότητος Ατομικής Ενεργείας,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 62, 164, 165 και 166,

               —

               έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (7), και ιδίως το άρθρο 14 παράγραφοι 2 και 3,

               —

               έχοντας υπόψη το άρθρο 93 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις των άλλων ενδιαφερόμενων επιτροπών (A8-0140/2016),

               1.

               εγκρίνει το κλείσιμο των λογαριασμών του γενικού προϋπολογισμού της Ευρωπαϊκής Ένωσης για το οικονομικό έτος 2014·

               2.

               εκθέτει τις παρατηρήσεις του στο ψήφισμα που αποτελεί αναπόσπαστο μέρος των αποφάσεων σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2014, τμήμα III – Επιτροπή και εκτελεστικοί οργανισμοί, καθώς και στο ψήφισμά του της 28ης Απριλίου 2016 σχετικά με τις ειδικές εκθέσεις του Ελεγκτικού Συνεδρίου στο πλαίσιο της απαλλαγής στην Επιτροπή για το οικονομικό έτος 2014 (8)·

               3.

               αναθέτει στον Πρόεδρό του να διαβιβάσει την παρούσα απόφαση στο Συμβούλιο, στην Επιτροπή και στο Ελεγκτικό Συνέδριο, καθώς και στα εθνικά κοινοβούλια και στα εθνικά και περιφερειακά όργανα ελέγχου των κρατών μελών, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 51 της 20.2.2014.

      (2)  ΕΕ C 377 της 13.11.2015, σ. 1.

      (3)  ΕΕ C 373 της 10.11.2015, σ. 1.

      (4)  ΕΕ C 377 της 13.11.2015, σ. 146.

      (5)  ΕΕ L 248 της 16.9.2002, σ. 1.

      (6)  ΕΕ L 298 της 26.10.2012, σ. 1.

      (7)  ΕΕ L 11 της 16.1.2003, σ. 1.

      (8)  Κείμενα που εγκρίθηκαν την ημερομηνία αυτή, P8_TA(2016)0148 (βλ. σελίδα 91 της παρούσας Επίσημης Εφημερίδας).


title: 2004/716/ΕΚ: Απόφαση του Ευρωπαϊκού Κοινοβουλίου της 21ης Απριλίου 2004 σχετικά με τη χορήγηση απαλλαγής στον διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας όσον αφορά την εκτέλεση του προϋπολογισμού του για το οικονομικό έτος 2002

text:
               21.4.2004

               EL

               Επίσημη Εφημερίδα της Ευρωπαϊκής Ένωσης

               L 330/59

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 21ης Απριλίου 2004
   σχετικά με τη χορήγηση απαλλαγής στον διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας όσον αφορά την εκτέλεση του προϋπολογισμού του για το οικονομικό έτος 2002
   (2004/716/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη την έκθεση του Ελεγκτικού Συνεδρίου σχετικά με τις οικονομικές καταστάσεις του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2002, συνοδευόμενη από τις απαντήσεις του Κέντρου (1) (C5-0634/2003),
   έχοντας υπόψη τη σύσταση του Συμβουλίου της 9ης Μαρτίου 2004 (C5-0139/2004),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185 και τον κανονισμό (ΕΚ) αριθ. 1651/2003 του Συμβουλίου, της 18ης Ιουνίου 2003, για τροποποίηση του κανονισμού (ΕΚ) αριθ. 302/93 σχετικά με την ίδρυση ευρωπαϊκού κέντρου παρακολούθησης ναρκωτικών και τοξικομανίας (3), και ιδίως το άρθρο 11α,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τον δημοσιονομικό κανονισμό-πλαίσιο για τους Οργανισμούς που αναφέρονται στο άρθρο 185 του κανονισμού (ΕΚ, Ευρατόμ) αριθ. 1605/2002 του Συμβουλίου για τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
   έχοντας υπόψη το άρθρο 93α και το παράρτημα V του εσωτερικού κανονισμού του,
   έχοντας υπόψη την έκθεση της επιτροπής ελέγχου του προϋπολογισμού και τη γνωμοδότηση της επιτροπής ελευθεριών και δικαιωμάτων των πολιτών, δικαιοσύνης και εσωτερικών υποθέσεων (A5-0212/2004),

               1.

               χορηγεί απαλλαγή στον διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας, όσον αφορά την εκτέλεση του προϋπολογισμού του για το οικονομικό έτος 2002·

               2.

               καταγράφει τις παρατηρήσεις του στο συνοδευτικό ψήφισμα·

               3.

               αναθέτει στον Πρόεδρό του να διαβιβάσει την παρούσα απόφαση και το συνοδευτικό ψήφισμα στον διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Γενικός Γραμματέας

         Julian PRIESTLEY

            Ο Πρόεδρος

         Pat COX

      (1)  ΕΕ C 319 της 30.12.2003, σ. 62.

      (2)  ΕΕ L 248 της 16.9.2002, σ. 1.

      (3)  ΕΕ L 245 της 29.9.2003, σ. 30.

      (4)  ΕΕ L 357 της 31.12.2002, σ. 72.
    ---documentbreak---

               21.4.2004

               EL

               Επίσημη Εφημερίδα της Ευρωπαϊκής Ένωσης

               L 330/60

         ΨΉΦΙΣΜΑ
   του Ευρωπαϊκού Κοινοβουλίου το οποίο περιέχει τις παρατηρήσεις που συνοδεύουν την απόφαση για τη χορήγηση απαλλαγής στον διευθυντή Ευρωπαϊκού Κέντρου Παρακολούθησης Ναρκωτικών και Τοξικομανίας σχετικά με την εκτέλεση του προϋπολογισμού του για το οικονομικό έτος 2002
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη την έκθεση του Ελεγκτικού Συνεδρίου σχετικά με τις οικονομικές καταστάσεις του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2002, συνοδευόμενη από τις απαντήσεις του Κέντρου (1) (C5-0634/2003),
   έχοντας υπόψη τη σύσταση του Συμβουλίου της 9ης Μαρτίου 2004 (C5-0139/2004),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185 και τον κανονισμό (ΕΚ) αριθ. 1651/2003 του Συμβουλίου, της 18ης Ιουνίου 2003, για τροποποίηση του κανονισμού (ΕΚ) αριθ. 302/93 σχετικά με την ίδρυση ευρωπαϊκού κέντρου παρακολούθησης ναρκωτικών και τοξικομανίας (3), και ιδίως το άρθρο 11α,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τον δημοσιονομικό κανονισμό-πλαίσιο για τους Οργανισμούς που αναφέρονται στο άρθρο 185 του κανονισμού (ΕΚ, Ευρατόμ) αριθ. 1605/2002 του Συμβουλίου για τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
   έχοντας υπόψη το άρθρο 93α και το παράρτημα V του εσωτερικού κανονισμού του,
   έχοντας υπόψη την έκθεση της επιτροπής ελέγχου του προϋπολογισμού και τη γνωμοδότηση της επιτροπής ελευθεριών και δικαιωμάτων των πολιτών, δικαιοσύνης και εσωτερικών υποθέσεων (A5-0212/2004),

               Α.

               έχοντας υπόψη ότι το Ελεγκτικό Συνέδριο δήλωσε στην προαναφερθείσα έκθεσή του ότι αποκόμισε εύλογη βεβαιότητα ότι οι λογαριασμοί για το οικονομικό έτος που έληξε στις 31 Δεκεμβρίου 2002 είναι αξιόπιστοι και ότι οι κυριότερες συναλλαγές είναι, συνολικά, νόμιμες και κανονικές,

               Β.

               λαμβάνοντας υπόψη ότι στις 6 Νοεμβρίου 2003 το Κοινοβούλιο χορήγησε απαλλαγή (5) στον διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας σχετικά με την εκτέλεση του προϋπολογισμού του για το οικονομικό έτος 2001 και ότι με την ευκαιρία αυτή το Κοινοβούλιο στο ψήφισμά του μεταξύ άλλων:

                           —

                           χαιρέτιζε τα μέτρα που είχε λάβει το Κέντρο για να εξασφαλίσει καλύτερη παρακολούθηση, υλοποίηση, αναφορά και αξιολόγηση των δραστηριοτήτων του και το ενεθάρρυνε να παρακολουθεί προσεκτικά τις επιχειρησιακές του δραστηριότητες, ιδίως προκειμένου να μειώσει τις μεταφορές πιστώσεων στο επόμενο έτος·

                           —

                           καλούσε το Κέντρο να εντείνει τη διοργανική συνεργασία βάσει της βέλτιστης πρακτικής στους τομείς της προμήθειας αγαθών και Υπηρεσιών και των διαδικασιών πρόσκλησης για υποβολή προσφορών·

                           —

                           υποστήριζε ότι θα πρέπει το Κέντρο να αναζητήσει ικανοποιητική λύση του κτηριακού προβλήματός του σύμφωνα με τις συστάσεις της αρμόδιας για τον προϋπολογισμό αρχής και δήλωνε ότι θα παρακολουθούσε τις εξελίξεις του θέματος κατά την επόμενη διαδικασία απαλλαγής·

               1.

               λαμβάνει υπό σημείωση τους κατωτέρω λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας, για τα οικονομικά έτη 2002 και 2001·
               Λογαριασμός διαχείρισης των οικονομικών ετών 2002 και 2001 (6)

                           (1000 ευρώ)

                           2002

                           2001

                              Έσοδα

                           Επιχορηγήσεις από την Επιτροπή

                           9 000

                           8 750

                           Επιχορήγηση από τη Νορβηγία

                           413

                           399

                           Λοιπές επιχορηγήσεις

                           735

                           1 153

                           Χρηματοπιστωτικά έσοδα

                           133

                           99

                              Σύνολο εσόδων (α)

                              10 280

                              10 401

                              Δαπάνες

                              Προσωπικό — Τίτλος Ι του προϋπολογισμού

                           Πληρωμές

                           4 951

                           4 174

                           Μεταφερθείσες πιστώσεις

                           80

                           490

                              Λειτουργία — Τίτλος ΙΙ του προϋπολογισμού

                           Πληρωμές

                           632

                           620

                           Μεταφερθείσες πιστώσεις

                           509

                           624

                              Επιχειρησιακές δραστηριότητες — Τίτλος ΙΙΙ του προϋπολογισμού

                           Πληρωμές

                           2 525

                           2 146

                           Μεταφερθείσες πιστώσεις

                           1 001

                           2 026

                              Σύνολο δαπανών (β)

                              9 698

                              10 079

                              Αποτέλεσμα του οικονομικού έτους (α - β)

                              582

                              322

                           Υπόλοιπο που μεταφέρθηκε από το προηγούμενο οικονομικό έτος (7)

                           639

                           2 076

                           Μεταφερθείσες πιστώσεις που ακυρώθηκαν

                           392

                           301

                           Επαναχρησιμοποιήσεις πιστώσεων που δεν είχαν χρησιμοποιηθεί από το προηγούμενο οικονομικό έτος

                           9

                           18

                           Αποδόσεις στην Επιτροπή

                           0

                           -2 076

                           Συναλλαγματικές διαφορές

                           3

                           - 2

                              Υπόλοιπο του οικονομικού έτους
                               (8)

                              1 625

                              639

         Εκτέλεση του προϋπολογισμού

               2.

               επισημαίνει την απάντηση του Κέντρου στο ερωτηματολόγιο όσον αφορά την εξέλιξη των πιστώσεων που μεταφέρονται στο επόμενο έτος· επικροτεί την καθοδική τάση που παρατηρείται και καταδεικνύει ότι τα μέτρα που ελήφθησαν προς βελτίωση του σχεδιασμού της εκτέλεσης και της παρακολούθησης των δραστηριοτήτων είχαν μάλλον ως αποτέλεσμα τη μείωση των μεταφορών· παροτρύνει το Κέντρο να συνεχίσει τις προσπάθειές του προς την κατεύθυνση αυτή·

               3.

               προσδοκά ότι το Κέντρο θα αναφέρει εάν υπάρχουν περαιτέρω δυνατότητες στο πλαίσιο του νέου δημοσιονομικού κανονισμού για περιορισμό των μεταφορών πιστώσεων στο επόμενο έτος·

               4.

               λαμβάνει γνώση της υπόσχεσης του Κέντρου ότι δεν θα επαναληφθούν επιχειρήσεις όπως η επικριθείσα από το Ελεγκτικό Συνέδριο, κατά την οποία σημειώθηκε αδικαιολόγητη μεταφορά πιστώσεων προκειμένου να μεταφερθεί το ποσό τους στο επόμενο έτος·

         Νομιμότητα και κανονικότητα των υποκειμένων πράξεων

               5.

               επισημαίνει τη θέση του Κέντρου ότι θα σέβεται μελλοντικά πλήρως την αρχή του διαχωρισμού των καθηκόντων διατακτών και υπολόγων·

         Διαχείριση προσωπικού

               6.

               εκφράζει τη βαθιά ανησυχία του για τα πορίσματα του Ελεγκτικού Συνεδρίου που αναφέρονται στην έκθεσή του όσον αφορά τον τρόπο με τον οποίο διεξήχθησαν οι διαδικασίες επιλογής από το Κέντρο και τις σοβαρές ανωμαλίες που διαπιστώθηκαν κατά τη διαδικασία εσωτερικού διαγωνισμού· επισημαίνει την απάντηση του Κέντρου ότι οι προσδιορισθείσες ελλείψεις ήσαν διαδικαστικής φύσεως και δεν υπονόμευσαν την εγκυρότητα της διαδικασίας ή την έκβασή της· προσδοκά ότι το Κέντρο θα ενημερώσει πλήρως το Κοινοβούλιο για το εάν υποβλήθηκαν προσφυγές στο Ευρωπαϊκό Δικαστήριο για το θέμα αυτό και για την έκβασή τους·

               7.

               υποστηρίζει ότι η διαφάνεια, ο σεβασμός των ισχυουσών διαδικασιών και η ίση μεταχείριση κατά τη διαδικασία πρόσληψης έχουν επίπτωση επί της αξιοπιστίας των κοινοτικών οργάνων ή φορέων· προσδοκά συνεπώς ότι το Κέντρο θα καταβάλει κάθε δυνατή προσπάθεια για να αποτρέψει την επανάληψη τέτοιων φαινομένων σε μελλοντικές διαδικασίες πρόσληψης·

               8.

               επισημαίνει τη θέση του Κέντρου ότι στο μέλλον θα προσφεύγει στις υπηρεσίες της Ευρωπαϊκής Υπηρεσίας Επιλογής Προσωπικού (EPSO) για την οργάνωση διαγωνισμών·

         Οριζόντιες παρατηρήσεις για τις Υπηρεσίες και την Επιτροπή

      Η εφαρμογή του νέου δημοσιονομικού κανονισμού - Εσωτερικός λογιστικός έλεγχος και διαδικασίες ελέγχου

               9.

               επαναλαμβάνει τη θέση που έλαβε στα ψηφίσματά του (9) που συνόδευαν την απαλλαγή που χορηγήθηκε στις Υπηρεσίες για το 2001 όσον αφορά την εφαρμογή του νέου δημοσιονομικού κανονισμού· καλεί την Επιτροπή και τις Υπηρεσίες να συνεχίσουν τη συνεργασία τους, ιδίως στους τομείς της λογιστικής, των εσωτερικών λογιστικών ελέγχων, της διαχείρισης και των διαδικασιών ελέγχου, ούτως ώστε να εξασφαλίσουν ότι θα θεσπιστεί συνεπές και εναρμονισμένο πλαίσιο για τη λειτουργία των Υπηρεσιών·

               10.

               υπενθυμίζει ότι εξέφρασε ανησυχία στην έκθεση απαλλαγής για το 2001 όσον αφορά την απουσία ελέγχων των Υπηρεσιών εκ μέρους της υπηρεσίας εσωτερικών ελέγχων της Επιτροπής· εκφράζει σοβαρές ανησυχίες για το γεγονός ότι δεν φαίνεται να πραγματοποιήθηκαν φέτος τέτοιοι έλεγχοι· καλεί την Επιτροπή και την υπηρεσία εσωτερικών ελέγχων να εξηγήσουν τους λόγους για την απουσία των ελέγχων αυτών και να παράσχουν στοιχεία σχετικά με τον αριθμό των υπαλλήλων που διαθέτει ο Εσωτερικός Ελεγκτής για τη διεξαγωγή ελέγχων στις Υπηρεσίες· ελπίζει ότι η Επιτροπή θα αναφέρει το πώς μπορεί να εγγυηθεί ότι εκτελούνται επαρκείς και ορθοί έλεγχοι στους δορυφορικούς φορείς, ιδίως από την υπηρεσία εσωτερικών ελέγχων·

               11.

               τονίζει ότι πρέπει απαραιτήτως να κληθούν οι Υπηρεσίες να υπαχθούν στις διερευνητικές εξουσίες της OLAF υπό τους ίδιους όρους με τα θεσμικά όργανα (10)· καλεί το Ελεγκτικό Συνέδριο να παράσχει πληροφορίες, εγκαίρως για την έγκριση του ψηφίσματος απαλλαγής, σχετικά με το εάν οι κοινοτικοί φορείς που προσχώρησαν στη διοργανική συμφωνία της 25ης Μαΐου 1999 (11) για τις εσωτερικές έρευνες της OLAF το έπραξαν υπό τους ίδιους όρους που προβλέπονται στο παράρτημα της συμφωνίας αυτής·

         Δημοσιονομική διαχείριση

               12.

               παρατηρεί ότι στις απαντήσεις μερικών Υπηρεσιών προς το ερωτηματολόγιο όσον αφορά τον τρόπο με τον οποίο μπορεί να αντιμετωπιστεί το ανακυκλούμενο πρόβλημα των σημαντικών μεταφορών πιστώσεων στο επόμενο έτος, γίνεται αναφορά στις δυνατότητες που προσφέρει ο νέος δημοσιονομικός κανονισμός, ο οποίος προβλέπει τη χρησιμοποίηση «διαφοροποιημένων πιστώσεων»· καλεί τις Υπηρεσίες να εξηγήσουν καλύτερα το σκεπτικό τους και να αναφέρουν ιδίως ποια από τις δραστηριότητές τους είναι πολυετούς φύσης ώστε να μπορεί να χρηματοδοτηθεί με τέτοιες πιστώσεις·

               13.

               καλεί την Επιτροπή να αναφέρει τη θέση της επί της λύσεως αυτής και εάν θεωρεί ότι η λύση αυτό μπορεί να προσφέρει εναλλακτικές λύσεις που θα επιτρέψουν τη σημαντική μείωση των μεταφορών στο επόμενο έτος·

         Εξέταση των Υπηρεσιών

               14.

               τονίζει ότι, προτού ληφθεί οιαδήποτε απόφαση για τη σύσταση μιας Υπηρεσίας, θα πρέπει η Επιτροπή να προβαίνει σε αυστηρή ανάλυση της ανάγκης και της προστιθέμενης αξίας των λειτουργιών που θα επιτελεί, λαμβάνοντας υπόψη τις αρχές της επικουρικότητας, της δημοσιονομικής αυστηρότητας και της απλούστευσης των διαδικασιών·

               15.

               καλεί την Επιτροπή να εκπονήσει συνολική μελέτη των δραστηριοτήτων που επιτελούν σήμερα οι διάφοροι κοινοτικοί φορείς, οι δραστηριότητες των οποίων πιθανώς αλληλοκαλύπτονται ή επιδιώκουν τους ίδιους σκοπούς, προκειμένου να προτείνει κατάλληλες λύσεις, μεταξύ των οποίων η ενδεχόμενη συγχώνευση Υπηρεσιών·

               16.

               ανησυχεί για το γεγονός ότι υπάρχει ανισορροπία μεταξύ των διοικητικών και των επιχειρησιακών δαπανών σε πολλές Υπηρεσίες, με τις διοικητικές δαπάνες να ξεπερνούν τις δαπάνες για επιχειρησιακούς σκοπούς· καλεί συνεπώς την Επιτροπή και τις Υπηρεσίες να θεσπίσουν στόχους και χρονοδιάγραμμα για τη μείωση του επιπέδου των διοικητικών δαπανών ως ποσοστό των συνολικών δαπανών· παρατηρεί επί του θέματος ότι πολλές Υπηρεσίες θεωρούν ότι υπάρχουν τέτοιες δυνατότητες, όπως αναφέρουν στο ερωτηματολόγιο·

               17.

               όσον αφορά τις απαντήσεις στο ερωτηματολόγιο για τη διοργανική συνεργασία, ενθαρρύνει τις Υπηρεσίες να βελτιώσουν τη μεταξύ τους συνεργασία προκειμένου να καλύπτουν τις ανάγκες τους σε συγκεκριμένους τομείς (για παράδειγμα την εξέλιξη λογισμικού) και να μειώσουν το κόστος αντί να υιοθετούν λύσεις που σχεδιάστηκαν αρχικά για τις ανάγκες της Επιτροπής αλλά αποδεικνύονται συχνά υπερβολικά δυσχερείς και πολύπλοκες για τις συγκεκριμένες ανάγκες τους·

               18.

               ενθαρρύνει τις Υπηρεσίες να οργανώσουν και να αναπτύξουν στενή εργασιακή σχέση με τις αρμόδιες κοινοβουλευτικές επιτροπές· καλεί τις μόνιμες επιτροπές του που είναι αρμόδιες στον τομέα δραστηριοτήτων κάθε Υπηρεσίας να συντονίσουν τη δράση τους με εκείνη της επιτροπής προϋπολογισμών και της επιτροπής ελέγχου του προϋπολογισμού προκειμένου να εξασφαλισθεί η αποτελεσματική παρακολούθηση των δραστηριοτήτων των Υπηρεσιών·

         Νέες πηγές χρηματοδότησης

               19.

               χαιρετίζει την ανταπόκριση και τις ιδέες που προέκυψαν από το ερωτηματολόγιο όσον αφορά τις δυνατότητες για άλλες πηγές χρηματοδότησης· παρατηρεί ότι πολλές σημερινές πηγές και προτάσεις αφορούν την ενοικίαση κτηρίων και χώρων και την πώληση έντυπου υλικού και πληροφοριών· συνειδητοποιεί ότι για λόγους, μεταξύ άλλων, ανεξαρτησίας δεν μπορούν όλες οι Υπηρεσίες να δεχτούν πρόσθετες πηγές χρηματοδότησης· τονίζει τις εξοικονομήσεις κλίμακας και τα οικονομικά οφέλη που προκύπτουν από τη συμμετοχή τρίτων χωρών στις δραστηριότητες ορισμένων Υπηρεσιών· καλεί την Επιτροπή και τις Υπηρεσίες να προτείνουν εποικοδομητικές προτάσεις όσον αφορά την περαιτέρω ανάπτυξη νέων πηγών πρόσθετης χρηματοδότησης, οι οποίες θα ανέβαζαν το επίπεδο αυτοχρηματοδότησης·

               20.

               χαιρετίζει τις οικονομικές συνεισφορές ορισμένων κρατών μελών ή περιοχών υπέρ των Υπηρεσιών που έχουν εγκατασταθεί στην περιοχή τους· πιστεύει ότι το Συμβούλιο και η Επιτροπή πρέπει να ζητούν τέτοιες συνεισφορές, ιδίως όταν πρόκειται για τη σύσταση νέων Υπηρεσιών·

         Εναρμονισμένο λειτουργικό πλαίσιο

               21.

               υπενθυμίζει τη θέση του (12) ότι η ποικιλομορφία της δομής των υφισταμένων Υπηρεσιών κρίνεται ως αδιαφανής, ακατανόητη και, ακόμη και αν λάβουμε υπόψη τα διαφορετικά καθήκοντά τους, αδικαιολόγητη· καλεί την Επιτροπή να προβεί σε εξέταση όλων των υφισταμένων Υπηρεσιών προκειμένου να προτείνει, κατά περίπτωση, την τροποποίηση των βασικών τους μέσων (13) ούτως ώστε να τα προσαρμόσει προς τα πρότυπα που θα περιλαμβάνει το μελλοντικό ρυθμιστικό πλαίσιο· αναθέτει στις αρμόδιες επιτροπές του να παρακολουθήσουν τη συνεκτική αυτή εξέταση, η οποία θα πρέπει να διεξαχθεί το συντομότερο δυνατόν λαμβάνοντας υπόψη τα οριζόντια ζητήματα που αναφέρονται στο παρόν ψήφισμα απαλλαγής·

               22.

               καλεί την Επιτροπή να υποβάλει τις κατάλληλες προτάσεις με στόχο τη δημιουργία αυτού του εναρμονισμένου πλαισίου για τις Υπηρεσίες, πριν από την παρουσίαση των νομοθετικών προτάσεων για τις νέες Υπηρεσίες, ή τουλάχιστον εκ παραλλήλου με αυτές· εμμένει ότι μια διοργανική συμφωνία που θα εκθέτει τους κοινούς προσανατολισμούς συνιστά την απαραίτητη προϋπόθεση για τη δημιουργία του εναρμονισμένου πλαισίου·

         Πολιτική προσωπικού

               23.

               παρατηρεί ότι, ως αποτέλεσμα του νέου δημοσιονομικού κανονισμού, τα οργανογράμματα των Υπηρεσιών θεσπίζονται από την αρμόδια για τον προϋπολογισμό αρχή· τονίζει πόσο σημαντική είναι αυτή η αλλαγή για τη διαδικασία απαλλαγής των Υπηρεσιών κατά τα προσεχή έτη όσον αφορά τον έλεγχο της εφαρμογής του κανονισμού υπηρεσιακής κατάστασης επί θεμάτων πρόσληψης, πολιτικής προαγωγών, ποσοστών κενών θέσεων και πολιτικής προσλήψεων·

               24.

               παρατηρεί ότι από τις απαντήσεις σε ερωτηματολόγιο κατά τη διάρκεια της διαδικασίας του προϋπολογισμού 2004 προκύπτει ότι, κατά μέσο όρο, χρειάστηκε σημαντικά μικρότερος αριθμός ετών για την απόκτηση προαγωγής σε αρκετές Υπηρεσίες απ' ό, τι επιβάλλει η πολιτική στην Επιτροπή, δεδομένου ότι τα ποσοστά των κενών θέσεων ήταν σημαντικά μεγαλύτερα σε σύγκριση με άλλα όργανα και ότι αρκετές από τις αιτούμενες νέες θέσεις δεν προτάθηκαν στο χαμηλότερο βαθμό· πιστεύει ότι η πολιτική προσωπικού πρέπει να αποτελεί σημαντικό στοιχείο της αναθεώρησης των υφισταμένων Υπηρεσιών·

               25.

               πιστεύει ότι η πολιτική προσωπικού των Υπηρεσιών θα πρέπει να σέβεται τον δημοσιονομικό κανονισμό, τον κανονισμό υπηρεσιακής κατάστασης και τη βέλτιστη πρακτική που ακολουθούν γενικά τα θεσμικά όργανα· λαμβάνει υπόψη ότι η Επιτροπή κλήθηκε να αναφέρει, πριν από τη διαδικασία του προϋπολογισμού 2005, τους προσανατολισμούς όσον αφορά την πολιτική προσωπικού, ιδίως τα ποσοστά κενών θέσεων, τα ποσοστά προαγωγών, το επίπεδο πρόσληψης και το τυποποιημένο προφίλ σταδιοδρομίας·

               26.

               υπενθυμίζει την αρχή ότι οι Υπηρεσίες θα πρέπει να απασχολούν κατά το δυνατόν υπαλλήλους με προσωρινές συμβάσεις εργασίας, ούτως ώστε να διατηρούν την ευελιξία και αποτελεσματικότητά τους·

               27.

               ανησυχεί για τις σοβαρές ανωμαλίες που διαπιστώθηκαν όσον αφορά τις διαδικασίες επιλογής του Ευρωπαϊκού Κέντρου Παρακολούθησης Ναρκωτικών και Τοξικομανίας, μεταξύ των οποίων: ασαφείς ανακοινώσεις για την πλήρωση κενών θέσεων, μη πλήρη πρακτικά των επιτροπών επιλογής, μη εκ των προτέρων προσδιορισμένα κριτήρια για την αξιολόγηση υποψηφίων (14)· φοβάται ότι αυτό δεν αποτελεί μεμονωμένη περίπτωση αλλά ότι οι Υπηρεσίες γενικώς αντιμετωπίζουν ίσως δυσκολίες κατά τη διαχείριση αυτών των μάλλον πολύπλοκων διαδικασιών κατά τρόπο δίκαιο και διαφανή·

               28.

               πιστεύει ότι οι διαδικασίες επιλογής που οργανώνονται από Υπηρεσίες πρέπει να τηρούν τα ίδια πρότυπα με εκείνες που οργανώνονται από την Ευρωπαϊκή Υπηρεσία Επιλογής Προσωπικού (EPSO) και ότι δεν πρέπει να θεωρούνται ως κερκόπορτα για την εύκολη είσοδο στην ευρωπαϊκή δημόσια διοίκηση·

               29.

               καλεί την Επιτροπή να υποβάλει προτάσεις για να εξασφαλίσει ότι οι Υπηρεσίες θα χαίρουν της δέουσας υποστήριξης της Ευρωπαϊκής Υπηρεσίας Επιλογής Προσωπικού κατά την οργάνωση διαδικασιών επιλογής και ότι θα υπάρχει ένας μηχανισμός προς εξωτερική επικύρωση της έκβασης των εν λόγω διαδικασιών προτού πραγματοποιηθεί η πρόσληψη.

      (1)  ΕΕ C 319 της 30.12.2003, σ. 62.

      (2)  ΕΕ L 248 της 16.9.2002, σ. 1.

      (3)  ΕΕ L 245 της 29.9.2003, σ. 30.

      (4)  ΕΕ L 357 της 31.12.2002, σ. 72.

      (5)  ΕΕ L 333 της 20.12.2003, σ. 59.

      (6)  Το Κέντρο παρέλαβε στους λογαριασμούς του, στα έσοδα και στις δαπάνες, τη χρησιμοποίηση των διατεθέντων εσόδων που δεν είχαν χρησιμοποιηθεί το 2001.

      (7)  Το υπόλοιπο του οικονομικού έτους 2001 που πρέπει να αποδοθεί στην Επιτροπή αντιστοιχεί στο συνολικό αποτέλεσμα του οικονομικού έτους, αφού προστεθούν οι αποσβέσεις (82 000 + 557 000 ευρώ).

      (8)  Υπολογισμός βάσει των αρχών του άρθρου 15 του δημοσιονομικού κανονισμού (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000 (ΕΕ L 130 της 31.5.2000, σ. 8).

      (9)  ΕΕ L 148 της 16.6.2003, σ. 83 και ΕΕ L 333 της 20.12.2003, σ. 53 (σημείο 18).

      (10)  Κείμενα που εγκρίθηκαν στις 13 Ιαvouαρiou 2004, P5_TA(2004) 0015.

      (11)  ΕΕ L 136 της 31.5.1999, σ. 15.

      (12)  P5_TA(2004) 0015 (σημεία 13 και14).

      (13)  P5_TA(2004) 0015 (σημείο 24).

      (14)  Βλέπε παράγραφο 13 της ειδικής έκθεσης του Ελεγκτικού Συνεδρίου για το 2002, σ. 64.


Avis juridique important

|

31996D0568

96/568/ΕΚ, Ευρατόμ: Απόφαση του Συμβουλίου της 24ης Σεπτεμβρίου 1996 για το διορισμό μέλους της Οικονομικής και Κοινωνικής Επιτροπής

Επίσημη Εφημερίδα αριθ. L 249 της 01/10/1996 σ. 0045 - 0045

ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Σεπτεμβρίου 1996 για το διορισμό μέλους της Οικονομικής και Κοινωνικής Επιτροπής (96/568/Ευρατόμ, ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 193 έως και 195,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ειδικότερα τα άρθρα 165 έως και 167,τη σύμβαση περί ορισμένων κοινών οργάνων των Ευρωπαϊκών Κοινοτήτων, και ιδίως το άρθρο 5,την απόφαση του Συμβουλίου, της 24ης Σεπτεμβρίου 1994, για το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1998 (1),Επειδή, με την παραίτηση του κ. Jacques Tixier που γνωστοποιήθηκε στο Συμβούλιο στις 24 Μαΐου 1996, έχει κενωθεί μία θέση μέλους της επιτροπής αυτής,Έχοντας υπόψη τις υποψηφιότητες που υποβλήθηκαν από τη γαλλική κυβέρνηση στις 9 Ιουλίου 1996,Αφού έλαβε τη γνώμη της Επιτροπής των Ευρωπαϊκών Κοινοτήτων,ΑΠΟΦΑΣΙΖΕΙ:Άρθρο μόνο Ο κ. Daniel Retureau διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Jacques Tixier και για το υπόλοιπο της θητείας του, δηλαδή έως τις 20 Σεπτεμβρίου 1998.Βρυξέλλες, 24 Σεπτεμβρίου 1996.Για το ΣυμβούλιοΟ ΠρόεδροςE. FITZGERALD(1) ΕΕ αριθ. L 257 της 5. 10. 1994, σ. 20.


Avis juridique important

|

31986D0572

86/572/ΕΟΚ: Απόφαση του Συμβουλίου της 15ης Σεπτεμβρίου 1986 για τη σύναψη του πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας λόγω προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα

Επίσημη Εφημερίδα αριθ. L 337 της 29/11/1986 σ. 0059 - 0059

ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Σεπτεμβρίου 1986 για τη σύναψη του πρόσθετου  πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της  Σουηδίας λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην  Κοινότητα (86/572/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, τη σύσταση της Επιτροπής, Εκτιμώντας ότι πρέπει να εγκριθεί το πρόσθετο πρωτόκολλο της συμφωνίας μεταξύ της Ευρωπαϊκής  Οικονομικής Κοινότητας και του Βασιλείου της Σουηδίας(1), που υπογράφηκε στις Βρυξέλλες στις 22  Ιουλιου 1972, προκειμένου να ληφθεί υπόψη η προσχώρηση του Βασιλείου της Ισπανίας και της Πορτογαλικής Δημοκρατίας στην  Κοινότητα, ΑΠΟΦΑΣΙΖΕΙ:  Αρθρο 1 Το πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και  του Βασιλείου της Σουηδίας, λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα, εγκρίνεται εξ ονόματος της Κοινότητας. Το κείμενο του πρωτοκόλλου επισυνάπτεται στην παρούσα απόφαση.  Αρθρο 2 Ο Πρόεδρος του Συμβουλίου προβαίνει στην κοινοποίηση που προβλέπει το άρθρο 18 του  πρωτοκόλλου$(1).  Αρθρο 3 Η παρούσα απόφαση αρχίζει να ισχύει την επομένη της δημοσίευσής της στην Επίσημη  Εφημερίδα των Ευρωπαϊκών Κοινοτήτων. Βρυξέλλες, 15 Σεπτεμβρίου 1986. Για το ΣυμβούλιοΟ ΠρόεδροςG. HOWE (1)EE ariu. L 300 thw 31. 12. 1972, s. 97.  (2)Η ημερομηνία ενάρξεως ισχύος του πρωτοκόλλου θα δημοσιευθεί στην Επίσημη Εφημερίδα των  Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.


Avis juridique important

|

31989D0333

89/333/ΕΟΚ: Απόφαση του Συμβουλίου της 13ης Μαρτίου 1989 για τη σύναψη του δεύτερου πρόσθετου πρωτόκολλου της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα

Επίσημη Εφημερίδα αριθ. L 136 της 19/05/1989 σ. 0021 - 0021 Φινλανδική ειδική έκδοση: Κεφάλαιο 11 τόμος 15 σ. 0091  Σουηδική ειδική έκδοση: Κεφάλαιο 11 τόμος 15 σ. 0091

ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Μαρτίου 1989 για τη σύναψη του δεύτερου πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας λόγω της προσχώρησης του Βασιλείου της Ισπανίας και της  Πορτογαλικής Δημοκρατίας στην Κοινότητα ( 89/333/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας :  ότι, σύμφωνα με τον κανονισμό ( ΕΟΚ ) αριθ . 839/88(1 ), η είσπραξη των δασμών που επιβάλλονται από την Κοινότητα των Δέκα επί ορισμένων προϊόντων που εισάγονται από την Ισπανία και την Πορτογαλία αναστέλλεται πλήρως μόλις οι δασμοί αυτοί μειωδούν στο  επίπεδο του 2^% ή λιγότερο;  ότι πρέπει να εγκριθεί ένα δεύτερο πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοι-νότητας και της Ελβετικής Συνομοσπονδίας(2 ), που υπο-γράφηκε στις Βρυξέλλες στις 22 Ιουλίου 1972, προκειμένου να προβλεφθεί η ολική αναστολή των  δασμών που επιβάλ-λονται επί των προϊόντων της συμφωνίας, τα οποία εισά-γονται από την Ισπανία στην Ελβετία, μόλις οι δασμοί αυτοί μειωδούν στο επίπεδο του 2^% ή λιγότερο,   ΑΠΟΦΑΣΙΖΕΙ :  Αρθρο 1  Το δεύτερο πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και της Ελβε - τικής Συνομοσπονδίας λόγω της προσχώρησης του Βασι-λείου της Ισπανίας και της Πορτογαλικής Δημοκρατίας στην Κοινότητα, εγκρίνεται εξ ονόματος της Κοινότητας .  Το κείμενο του πρωτοκόλλου επισυνάπτεται στην παρούσα απόφαση .  Αρθρο 2  Ο Πρόεδρος του Συμβουλίου προβαίνει στη γνωστοποίηση που προβλέπει το άρθρο 3 του πρωτοκόλλου(3 ).  Αρθρο 3  Η παρούσα απόφαση παράγει αποτελέσματα από την επό-μενη ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων .   Βρυξέλλες, 13 Μαρτίου 1989 .  Για το ΣυμβούλιοΟ ΠρόεδροςC . SOLCHAGA CATALAN  ( 1)EE ariu . L 87 thw 31 . 3 . 1988, s . 1 .  ( 2)EE ariu . L 300 thw 31 . 12. 1972, s . 189 .  ( 3)H hmeromhnia enarjevw isxzow toz prvtokolloz ua dhmosiez-uei sthn Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου .


title: Απόφαση (ΕΕ) 2016/1857 του Ευρωπαϊκού Κοινοβουλίου και του Συμβουλίου, της 11ης Οκτωβρίου 2016, σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (μετά από αίτηση της Φινλανδίας — EGF/2016/001 FI/Microsoft)

text:
               20.10.2016

               EL

               Επίσημη Εφημερίδα της Ευρωπαϊκής Ένωσης

               L 284/23

         ΑΠΌΦΑΣΗ (ΕΕ) 2016/1857 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 11ης Οκτωβρίου 2016
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (μετά από αίτηση της Φινλανδίας — EGF/2016/001 FI/Microsoft)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006 (1), και ιδίως το άρθρο 15 παράγραφος 4,
   Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (2), και ιδίως το σημείο 13,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) έχει στόχο να παρέχει στήριξη στους εργαζομένους που απολύονται και στους αυτοαπασχολούμενους των οποίων η δραστηριότητα έχει διακοπεί ως αποτέλεσμα μεγάλων διαρθρωτικών αλλαγών της μορφής του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθήσει να επανενταχθούν στην αγορά εργασίας.

               (2)

               Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. EUR (σε τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου (3).

               (3)

               Στις 11 Μαρτίου 2016, η Φινλανδία υπέβαλε αίτηση για την κινητοποίηση του ΕΤΠ, όσον αφορά τις απολύσεις στη Microsoft (Microsoft Mobile Oy) και σε 8 προμηθευτές και κατάντη παραγωγούς. Η αίτηση αυτή συμπληρώθηκε με πρόσθετες πληροφορίες, που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση ικανοποιεί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.

               (4)

               Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 5 364 000 EUR σε σχέση με την αίτηση που υπέβαλε η Φινλανδία.

               (5)

               Για να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ένωσης για το οικονομικό έτος 2016, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 5 364 000 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 11 Οκτωβρίου 2016.

      Βρυξέλλες, 11 Οκτωβρίου 2016.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         I. KORČOK

      (1)  ΕΕ L 347 της 20.12.2013, σ. 855.

      (2)  ΕΕ C 373 της 20.12.2013, σ. 1.

      (3)  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).